Cahangir Novruzov uzun illərdən sonra Azərbaycan ekranlarında: “Çox həyəcanlıyam” – Yenicag.Az\nAna Səhifə Cəmiyyət Cahangir Novruzov uzun illərdən sonra Azərbaycan ekranlarında: “Çox həyəcanlıyam”\nCahangir Novruzov uzun illərdən sonra Azərbaycan ekranlarında: “Çox həyəcanlıyam”\nYeni Çağ Media Qrupu – İyul 31, 2019 - 13:44\nİllərdir Türkiyədə yaşayıb, qardaş ölkədə pedaqoq kimi fəaliyyət göstərən xalq artisti, tanınmış aktyor və rejissor Cahangir Novruzov uzun fasilədən sonra yenidən Azərbaycan ekranlarına qayıdır.\nYenicag.az xəbər verir ki, xalq artisti “Sabah” Yaradıcılıq Birliyinin dəvəti ilə Bakıya gələcək və “Zəng” adlı yeni teletamaşanın çəkilişlərinə başlayacaq:\n“Bu yaxınlarda dostum, “Azərbaycantelefilm”in direktoru Ramiz Həsənoğlu və “Sabah” Yaradıcılıq Birliyinin rəhbəri Şərif Qurbanəliyev mənə telefonla zəng etdi. Uzun illərdən sonra yenidən AzTV-də tamaşa ənənəsinin bərpası xəbəri məni çox sevindirdi. Hiss edirəm ki, Azərbaycan Televiziyasında yeni ab-hava yaranıb. Azərbaycan Televiziyasının yeni rəhbəri Rövşən Məmmədovu aldığı qərarlara görə salamlayır, ona işlərində uğurlar diləyirəm. Yeni rəhbərliyə minnətdaram. Ramiz Həsənoğlunun yenidən fəaliyyətə başlaması onu göstərir ki, AzTV-nin yeni rəhbərliyinin apardığı islahatların, Azərbaycan xalqının mədəniyyətinə, mentalitetinin yüksələrək dəyişməsinə böyük yardımları olacaq. Mən buna inanıram. Çox sevinirəm ki, Ramiz Həsənoğlu və Şərif Qurbanəliyev yenidən sevdikləri işlə məşğul olacaqlar. Mən, “İrəli, keçmişə…!” deyə bir şüarı səsləndirirəm.\nNəyə görə “İrəli, keçmişə?” Çünki bir zamanlar birdən-birə o sistem dayandı və dayanan sistemlə birlikdə inkişaf da sona çatdı. Amma itirilən bu qədər illər ərzində necə gözəl tamaşalar çəkilə bilərdi! Bu günün texnikası, imkanları ilə necə gözəl yaradıcılıq işləri ərsəyə gətirmək olardı. Təəssüflər olsun ki, indi bir az gec olsa da, hər şeyi yenidən başlamaq imkanı yaranıb.\nBeləliklə, bu yaxınlarda “Sabah” Yaradıcılıq Birliyinin dəvəti ilə Bakıya gələcəm və yeni “Zəng” adlı teletamaşanın çəkilişlərinə başlayacağıq. Şərifin məni dəvət etməsi böyük sürpriz oldu. Uzun illərdən sonra yenidən ekranlara qayıdıb, Azərbaycan xalqını sevindirəcəyik. Xalqımız üçün yeni, ona layiq olan bir əsərlə görüşlərinə gələcəyik. Şərif bu dəfə də bizim köhnə qrupu bir araya gətirib. Uzun zamandan sonra biz – köhnələr, yaşlı sənətkarlar ekrana qayıdırıq. Hazırda “Zəng”in üzərində çalışıram. Çox maraqlı, fantasmoqorik bir əsərdir. Bu əsərlə Azərbaycan tamaşaçısına, uzun illər mənə sosial şəbəkələrdən yazan dostlarıma, heç tanımadığım tamaşaçılarıma yeni əsərin müjdəsini vermək istəyirəm. Mənə yazan tamaşaçılarım ötən illərdə çəkilən teletamaşaları böyük sevgi ilə xatırlayır və hər zaman heyfslənirdilər ki, niyə o əsərlərin davamı olmadı?\n“Zəng” teletamaşası ilə qədirbilən tamaşaçılarımıza layiq olduqları gözəl sənət əsərini təqdim edəcəyik. Bu hədiyyəni bütün tamaşaçılarımıza çatdırmaq, sənət dostlarımla bərabər mənim borcumdur. Uzun illərdir bizdən asılı olmayan səbəblərə görə sevimli tamaşaçılarımıza mənəvi borcumuzu qaytara bilmədik. “Zəng” tamaşası ilə borclarımızı yavaş-yavaş ödəməyə çalışacağıq. Bu mənada mən çox sevincli, çox həyəcanlıyam. Şərif Qurbanəliyevin ssenarisini yazdığı yeni teletamaşa fantasmoqorik, təklif olunmuş vəziyyətləri olan əsərdir. Əsərdə ailənin başçısını oynayacağam. Tamaşada düşəcəyim vəziyyət də bir az qəribə və hətta ezoterikdir. İndi əsərin sirrini tamaşaçı üçün açmaq istəmirəm. Qoy, onlara sürpriz olsun. Hazırda, rol üzərində, oynayacağım obrazın xəyalının get-gəlləri üzərində çalışıram ki, mənalı və məzəli olsun”.


Şahin Diniyev “Neftçi” variantından xəbərsizdi » Football-plus.az\n30 apr 14:25aktual\n“Neftçi” rəhbərliyinin Tərlan Əhmədovla əməkdaşlıqda maraqlı olmadığı gün kimi aydındı. Son vaxtlar verilən açıqlamalar və işlərin axarı bundan xəbər verir. Çempionatın başa çatmasına aşağı-yuxarı bir ay qalmasına baxmayaraq, komandanın nəticələrini xeyli yaxşılaşdıran mütəxəssislə yeni müqavilənin şərtlərinin müzakirə olunmamasının arxasında məhz bu fakt durur.\nÖtən sayımızda məsələ ilə bağlı ətraflı məlumat vermiş, növbəti mümkün baş məşqçinin adını diqqətinizə çatdırmışdıq. Rəhbərlik hazırda iki variant üzərində baş sındırır ki, biri Samir Abasovdu, digəri Şahin Diniyev. Abasov hazırda “Sumqayıt”ım “sükanı arxasındadı”, üstəlik, daha rahat işləməsi üçün “Zirə”ni çalışdırmaq ehtimalı da var. İşsız Diniyev isə böyük məmnuniyyətlə “Neftçi”nin “yükünü daşımağa” razı olar. Üstəgəl, idman direktoru Ceyhun Sultanovla olan xoş və yaxın münasibətlərini də unutmamalıyıq.\nMəlum məsələ ilə bağlı “Neftçi”nin mövqeyini öyrənməyi lazım bilmədik. Onsuz da klubdan cəlbedici açıqlama ala bilməyəcəkdik. Tərlan Əhmədovun müqaviləsinin müddətinin mövsümün sonunda başa çatacağını diqqətə çatdırıb, çempionatın davam etməsinə görə bu haqda düşünmədiklərini deyəcəkdilər. Odu ki, söhbətdə adı hallanan Şahin Diniyevi aradıq. Təcrübəli mütəxəssis “daş atıb, başını tutdu” ki, bəs heç nədən xəbərim yoxdu: “Sizə bu məlumatı kim verib, hardan eşitmisiz, bilmirəm. Amma mənim heç nədən xəbərim yoxdu. Nə əlaqə saxlayan olub, nə söz deyən”.\nOnsuz da bu səpikdə açıqlama eşidəcəyimizi bilirdik. Amma hər ehtimala qarşı yenə də zəng vurduq. Şahin bəy xəbərsiz olduğunu desin, biz isə xəbər verməkdə. Görək sonda kimin yazdığı, kimin dediyi doğru olacaq.\nTərlan Əhmədovu Şahin Diniyev əvəzləyəcək Diniyevin Məşqçilər Komitəsinə dönüşü müzakirə olunmayıb Şahin Diniyev 7 min manat maaş aldığını təsdiqlədi Şahin Diniyev iki mövqeyə legioner axtarır Şahin Diniyev narahat deyil


Özünü tənqid etdi, ən yüksək nəticəni qazandı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n05 Sentyabr 2020, 11:00 2254\nLeyla Ağayeva: "Bu ixtisası seçən insanda öyrətmək sevgisi olmalıdır”\nMüəllimlərin işə qəbulu imtahanlarında 3 il ard-arda iştirak edib. 2018-ci ildə 42, 2019-cu ildə 47, nəhayət, bu il ən yüksək nəticəni göstərərək 60 bal toplayıb. Elə məqsədi də seçdiyi peşədə ən uğurlu olmaq idi. Deyir ki, sosial şəbəkələrdən uzaqlaşıb və əzmlə çalışıb. Bəhanələrdən qaçaraq və zəif nöqtələrinin üstündə çalışaraq məqsədinə nail olub. Müsahibimiz müəllimlərin işə qəbul imtahanından yüksək bal toplayan Leyla Ağayevadır. Həmsöhbətimiz Bakıda anadan olub. 2003- 2014-cü illərdə 241 nömrəli məktəbi bitirib. Bakı Qızlar Universitetinin İbtidai sinif müəllimliyi ixtisasında təhsilini davam etdirib. Müəllimlik onun uşaqlıq arzusu olub: "Uşaqlıqdan özümlə müəllimlik oyunları oynayar, özümdən kiçiklərə bildiyim mövzuların asan yollarını öyrədərdim. Öyrədəndə içimdə sevinc hissi oyanırdı, özümlə qürur duyurdum ki, özümdən kiçiyə nə isə öyrətdim. İndi də qarşımdakı şagirdlərə mövzunu öyrədəndə, içimdə əvəzolunmayan xoşbəxtlik yaranır. Müəllimlik peşəsi çox məsuliyyətli peşədir, ibtidai sinif müəllimi isə ən çətinidir. Amma mən bu çətinliklərdən zövq alıram. Gördüyüm iş, seçdiyim ixtisas mənə sevinc gətirir”.\n- 3 il ard-arda imtahan veribsiniz. 42, 47 və maksimal bal... Bəzi insanlar məqsədə gedən yolda büdrədikdə, geri addım atır və taleyi ilə razılaşır. İki il az nəticə əldə etməyiniz sizə necə təsir etdi?\n- Məktəbdə iki il idi müqavilə ilə işləyirdim. Əsas məqsədim istədiyim nəticəni toplayıb daimi işə düzəlmək idi. Hər il aşağı nəticə göstərəndə qətiyyən həvəsdən düşmürdüm. Əksinə, bu, məni daha da ruhlandırır, "bunu bacarmalıyam” deyib özümlə mübarizə aparırdım. Hər dəfə deyirdim ki, gələn il çalışıb bundan da yüksək nəticə göstərəcəyəm. Özümü həvəsləndirməklə yanaşı, həm də tənqid edirdim ki, az nəticə göstərdimsə, deməli, yetəri qədər oxumamışam. Zəif bildiyim məqamları tapır və üzərində daha çox çalışırdım. Zəif nöqtəm daha da güclənməli və mən istədiyim nəticəni toplamalı idim. Bəlkə də uğur qazanmağımın əsas səbəbi özümü tənqid etməyim idi. Çalışırdım ki, bəhanələr gətirməyim və o bəhanələrə sığınmayım. Çünki bəhanələr gətirib, o bəhanələrə sığınanda insan qarşısındakı məqsədə çatmaqda çətinlik çəkir. Bəhanələr adamın əzmini qırır. Mən bu bəhanələrdən qaçırdım. Bu xüsusiyyətlər məni məqsədimə çatdırdı.\n- İbtidai sinif müəllimliyi həm böyük məsuliyyət, həm da xüsusi yanaşma tələb edən peşədir. Balaca uşaqlarla işləmək, onlarda oxumağa maraq oyatmaq üçün nələr lazımdır?\n- İbtidai sinif müəllimi ilk olaraq səbirli olmağı öyrənməlidir. Öz hisslərinə hakim olmalı, hisslərini idarə etməlidir. Çünki qarşısında əyləşən uşaqlardır. Onlarla ünsiyyətdə davranışına fikir verməlidir. Daha sonra uşaqların maraq dairəsini öyrənməlidir. Uşaqları müşahidə edib, onların maraq dairəsini öyrənib, şagirdə ona uyğun yaxınlaşmalıdır. İbtidai sinif müəllimi müşahidə etməyi bacarmalı və araşdırmalıdır. "Hansı üsullardan istifadə etsə, qarşısındakı şagirdini daha yaxşı öyrədə bilər?” sualına daim cavab tapmalıdır. Şagirdin dərsi mənimsəməsi üçün asan olan üsulları öyrənməlidir.\n- Deyirlər müəllimliyə qarşı sevginin də, nifrətin də səbəbkarı vaxtilə sənə dərs deyən müəllimlərdir...\n- Müəllim insanın taleyini dəyişə bilən peşədir. İbtidai sinif, şagirdlərə məktəbi, təhsili sevdirir. Mənə də sənətimi ilk dəfə müəllimlərim sevdirib. Peşəni sevdikdən sonra qazanc, artıq ikinci plana keçir. Bu ixtisası seçən insanda öyrətmək sevgisi olmalıdır. İlk dəfə sinfə daxil olanda, artıq hiss edirsən ki, sən məsuliyyət daşıyırsan. Müəllimlik şərəfli, bir qədər də məsuliyyətli peşədir. Bu sənəti seçən bu peşənin məsuliyyətini dərk etməlidir.\n- İbtidai sinif müəllimi olmaq üçün hansı şəxsi keyfiyyət və bacarıqlar tələb olunur?\n- İlk olaraq təmkinli olmalıdır. Daha sonra şagirdlərlə ünsiyyət qurmağı bacarmalı, onların sevgisini, inamını qazanmalı, məktəbə, dərsə həvəs yaratmalıdır. Şagirdlərin daxili aləmini oxuya bilməli, hiss etməlidir. Onları anlamalıdır. Şagirdlərə bir obyekt kimi deyil, şəxsiyyət kimi yanaşmalı, hüquqlarını qorumalıdır. Müəllim ilk olaraq özünə sevgi və inam qazanmalı, daha sonra şagirdlərlə ünsiyyət qurmağı bacarmalıdır. Şagirdlərə fərdi yanaşmalı, onlar arasında fərq qoymamalıdır. İbtidai sinif müəllimi şagirdlər arasında diqqətini paylaya bilməlidir. Həm əyləşən şagirdlərə, həm danışan şagirdə diqqətini eyni anda verməyi bacarmalıdır. İbtidai sinif müəllimi məktəbdə uşaqlara ikinci ana kimi olmalıdır. Onlara qayğı, diqqətlə yanaşmalıdır. Çünki hər şagird fərqli tərbiyəni alır və fərqli evlərdən gəlir. Müəllim onları tanımalıdır.\n- Peşənizin maraqlı tərəfi nədir?\n- Şagirdlərin hər birinin fərdi fikirləri, daxili aləmləri, dünyagörüşləri var. Daxili aləmləri çox zəngindir. Ən maraqlısı isə arzulardır. Hər bir şagirdin özünəməxsus arzuları var. Həm onları ifadə edəndə, həm də yazıda əks etdirəndə, müəllimi belə düşündürür, bəzən də güldürür. Dünyaları çox rənglidir və o rəngləri bizə ötürə bilirlər.\n- Bu peşəni seçmək istəyən həmyaşıdlarınıza hansı məsləhətlər vermək istəyərdiniz?\n- İlk olaraq bu peşənin çətinliyini bilməlidirlər. Bu çətinliyin öhdəsindən gələ biləcəklərsə, səbirlidirlərsə, bu peşəni seçməlidirlər. İstər uşaqlarla işləmək, istər valideynlərə ünsiyyət qurmaq asan deyil. Qarşında əyləşən uşaqlar müxtəlif ailələrdən gələn, müxtəlif xüsusiyyətlərə malik uşaqlardır. Ən əsası uşaqları sevməlidir. Əgər bunları bacarmayacaqsa, bu peşəni seçsə belə, uğur qazana bilməz. Müəllim olmaq istəyənin bu xüsusiyyətləri yoxdursa, bu peşədə işləyə bilməyəcək.\n- Sizcə, indiki dövrün ibtidai sinif şagirdləri ilə 10 il bundan qabaq ibtidai siniflərdə oxuyan uşaqlar arasında fərq varmı? İndiki uşaqlar nə ilə fərqlənir?\n- Çox fərq var. İlk olaraq 10 il bundan öncə oxuyan şagirdlərin söz azadlığı yox idi. Müəllim icazə verəndə danışa bilərdilər. Amma indi elə deyil. İndi hər bir şagirdin öz sözünü demək, fikrini ifadə edə bilmək haqqı var. 10 il bundan öncə müəllimlər şagirdlərin hüquqlarını nəzərə almırdı. O vaxt şagirdlər ancaq müəllim deyəni öyrənirdi. Yəni öyrənmək vasitəsi müəllim idi. İndi müəllim istiqamət verəndir. Çətinlik çəkəndə izah edir. Şagirdlər özləri araşdırıb öyrənirlər. Müəllim, sadəcə istiqamət verir və dəstək olur. 10 il bundan öncə ibtidai sinif şagirdlərinin maraq və istəkləri nəzərə alınmırdı. İndi isə uşaqların maraq dairəsi öyrənilir və dərslər o formada mənimsədilir.\n- Bu gün iki uşağı bir evdə saxlayan valideynlər belə onları idarə etməkdə çətinlik çəkir. Gənc xanım kimi bir sinfi idarə etmək çətin deyil ki?\n- Təbii ki, sinfi idarə etmək çox çətindir. Bu da müəllimdən sinfi idarə etmək bacarığının olmasını tələb edir. Mən 2 il ərzində 2 fərqli məktəbdə çalışmışam. İlk işlədiyim məktəbdə dərs dediyim sinifdə 7 şagird var idi, buna görə də həmin sinfi idarə etməkdə çətinlik çəkməmişəm. Lakin ikinci çalışdığım məktəbdə sinfimdə artıq 29 şagird oxuyurdu və ilk günlər idarə etmək mənim üçün çox çətin idi. Sonralar şagirdlərin diqqətini özümə çəkmək və sinfi idarə etmək üçün yollar axtardım. Bu sahədə öz üzərimdə işləməyə başladım və buna nail oldum. Ümumiyyətlə, hər bir müəllim öz üzərində çalışmalıdır. Bu, təkcə ibtidai sinif yox, bütün müəllimlərə aiddir. Çünki sinifdə olan şagirdlər müxtəlif xasiyyətə və xüsusiyyətə malikdirlər. Müəllim, həmçinin dərs demək üçün da təzə üsullar axtarmalı, təhsil aləmində baş verən bütün yeniliklərdən xəbərdar olmalıdır. Öz üzərində çalışan və axtarışda olan müəllim həmişə uğurlu olacaq.\n- MİQ-də ən yüksək bal toplamağın sirri nədir? Bu imtahana hazırlaşan həmkarlarınıza nə demək istəyərdiniz?\n- Uğurun sirri özünəinam və qarşıya qoyulan məqsəddən başlayır. Ən əsas məsələlərdən biri isə vaxt bölgüsünün düzgün nizamlanmasıdır. Elə müəllimlər var ki, lazım olan məlumatları oxuyub, bununla kifayətlənirlər. Mən təcrübəli müəllimlərdən də kömək istədim. Onlar məni yönləndirdilər. Bu müddətdə müəyyən çətinik olur. Sosial şəbəkələrdən uzaq olmaq, diqqəti sırf məqsədə yönəltmək lazımdır. Məqsədinə fokuslansan, istədiyinə nail ola bilərsən.


Главная > Новости АКЦ «Озан»\t> Azərbaycanlı uşaqların Rusiyadakı uğurları\nBakı şəhərindən istedadlı uşaqların nümayəndə heyətinin Çelyabinskiyə getməsi yerli əhalisi üçün unikal hadisə olub. Qeyd edək ki, bu əməkdaşlığın təməli 2011-ci ildə qoyulub. Belə ki, Çelyabinsk şəhəri musiqi məktəblərinin uşaqları “Odlar Yurdu”nun paytaxtı Bakı şəhərinə gəlmişdi. Çelyabinsk şəhərinin 8 saylı uşaq incəsənət məktəbinin direktor müavini, Rusiya Federasiyasının Əməkdar işçisi Larisa İvanovna Şilyagina qeyd edib ki, uşaqlar gələndə onlara həsəd aparıblar: “Onlar sevinc içində idilər, çoxlu təəssüratları var idi. Biz isə onları diqqətlə dinləyirdik, onları necə qarşılayıblar, necə qəbul ediblər, orada necə musiqiçilər var və s. Biləndə ki, Azərbaycandan bizə uşaqlar gəlir, əlbəttə ki, biz sevindik və arzuladıq ki, onlar Çelyabinskin musiqi məktəblərini ziyarət etsinlər. Nəinki iki ölkənin — Azərbaycan və Rusiyanın musiqi mədəniyyətlərinin mübadiləsi baş verdi, səmimi qəlblərin, hərəkətlərin mübadiləsi oldu. Ona görə ki, Azərbaycan uşaqları çelyabinskli uşaqların çıxışlarını və rus xalq musiqisini çox səmimi qəbul edirdilər, Cənubi Ural uşaqları isə gənc azərbaycanlı musiqiçilərin virtuoz çıxışlarını çox sevinclə qəbul edirdilər. Məktəb salonlarında qeyri-adi atmosfer hökm sürürdü. Bu, təkcə musiqi mədəniyyətinin mübadiləsi deyil, həmçinin qəlblərin, ürəklərin görüşü idi”.\nQonaqlar Mailova Jalə və Əmiraslanov Nəriman üçün xoş təsadüf, (onların ad günləri imiş) urallılar tərəfindən təbriklər olub. Onun üçün alqışlar altında ənənəvi rus “karavayı” çalıblar və ural daşından hazırlanmış Qlobus suvenirini veriblər. “Bu mənim üçün ən yadda qalan və qeyri-adi bir ad günü oldu”, — deyə Nəriman Əmiraslanov bildirib.\nÇelyabinsk şəhər Mədəniyyət İdarəsi və “Ozan” Azərbaycan Mədəniyyət Mərkəzi adından iştirakçılara diplom və hədiyyələrlə təqdim olunub. Öz növbəsində Cavid Xudaverdiyevin rəsmlərində və “Odlar Diyarı” suvenirlərində günəşli Bakının zərrəciklərini qonaqlar öz cənubi urallı dostlarına — Çelyabinsk şəhər Mədəniyyət İdarəsi nümayəndələrinə, incəsənət məktəblərinin direktorlarına və “Ozan”a bəxş ediblər. Gələcək əməkdaşlıq imkanları açmaq üçün “Dostluq ipək yolu: mədəniyyətlər dialoqu” layihəsinin davam edəcəyi bildirilib.\nBu vaxt ərzində, Çelyabinsk şəhəri musiqi məktəblərinin istedadlı musiqiçiləri, “Çelyabinsk vilayəti və Azərbaycan xalqlarının dostluq dekadaları” , “Rusiya — Azərbaycan: dostluq qanadlarında” adlanan gənc yaradıcılıq və Çelyabinsk vilayəti festivalı uşaq müsabiqəsinin qalibləri Azərbaycanı ziyarət edib və birgə konsertlərlə çıxış ediblər, Çelyabinskdə isə “Dağlıq Qarabağ”, “Müharibənin uzaq sədası” və “Dostluq ipək yolu” fotosərgiləri keçirilib. Bütün bu tədbirlər iki ölkə uşaqlarının mənəvi inkişafı və mənəvi bağlılığına xidmət edir.\nНезависимая общественно-политическая газета «Palitra» от 22.09.2014


Pitonla şou göstərirdi, saniyələr içində elə dəhşətli hadisə baş verdi ki... - ANBAAN VİDEO\n04-05-2019 13:31 - Publika.az - Hadisə 11\nPublika.az xəbər verir ki, şou zamanı piton həmin şəxsi bir anda boğaraq öldürüb.\nƏtrafdakılar əvvəlcə bunu şounun bir hissəsi olaraq qəbul edib. Lakin dəhşətli hadisə adam öləndən sonra aydın olub.\n
 Rusiyada pitonla şou göstərən gənc oğlan izləyicilərin gözü qarşısında ölüb. Publika.az xəbər verir ki, şou zamanı piton həmin şəxsi bir anda boğaraq öldürüb.\nAğstafada qanlı insident - FOTO\n04-05-2019 22:01 - Oxu.az - Hadisə\nAz-ın bölgə müxbiri xəbər verir ki, 1980-ci il təvəllüdlü Sumqayıt şəhər sakini Abbasov Həsən Vaqif oğlu döş qəfəsindən, 1995-ci il təvəllüdlü Ağstafa rayon Aşağı Göycəli kənd sakini Quliyev Ülvi Qədim oğlu isə qarın nahiyəsindən bıçaq zərbəsi alıb.\nBoyun ağrılarından bu HƏRƏKƏTLƏRİ edərək qurtulun\n04-05-2019 20:10 - Milli.az - Hadisə\nƏllərinizi alnınıza qoyun, başınızı önə doğru əyməyə çalışarkən alnınıza qoyduğunuz əllərinizlə buna əngəl olmağa çalışın. Başınızın arxasına qoyduqdan sonra başınızı arxaya doğru itələməyə çalışarkən əllərinizlə əngəl olmağa çalışın.\nNəzir qutusunu soyan tutuldu\n04-05-2019 18:20 - Pia.az - Hadisə\nSalyanda məsciddə oğurluq edən şəxs saxlanılıbBu barədə Daxili İşlər Nazirliyinin yaydığı məlumatda deyilir.\n04-05-2019 16:39 - Moderator.az - Hadisə\nİran prezidenti Həsən Ruhaninin qardaşı və xüsusi köməkçisi Hüseyn Firudin həbs olunub. İran prezidentinin qardaşı Hüseyn Firudin korrupsiyada ittiham olunur.\n"Tarqovıy"da biabırçılıq: Qız ərəblərə yaxınlaşır...\n04-05-2019 13:40 - Unikal.org - Hadisə\nUnikal.org xəbər verir ki, sosial şəbəkə istifadəçiləri iddia edib ki, bir nəfər azərbaycanlı qız ərəb turistlərə yaxınlaşmaq və onlarla münasibət qurmaq istəyib.\n04-05-2019 09:52 - Interpress.az - Hadisə\nNəticədə dediyi meyxana ilə narkotiki təbliğ edənin Sumqayıt şəhər sakini “Vüqar Səda” ləqəbli Vüqar Abdullayev olması müəyyən edilib və o, Sumqayıt Şəhər Polis İdarəsinin əməkdaşları tərəfindən saxlanılıb. Nəticədə dediyi meyxana ilə narkotiki təbliğ edənin Sumqayıt şəhər sakini “Vüqar Səda” ləqəbli Vüqar Abdullayev olması müəyyən edilib və o, Sumqayıt Şəhər Polis İdarəsinin əməkdaşları tərəfindən saxlanılıb.\n04-05-2019 09:26 - Azxeber.com - Hadisə\nNəticədə dediyi meyxana ilə narkotiki təbliğ edənin Sumqayıt şəhər sakini "Vüqar Səda" ləqəbli Vüqar Abdullayev olması müəyyən edilib və o, Sumqayıt Şəhər Polis İdarəsinin əməkdaşları tərəfindən saxlanılıb.

Onun üzərində aparılmış şəxsi axtarış zamanı "Belamurkanal" papirosuna doldurulub və istifadə edilməsi üçün hazırlanmış marixuana aşkar edilib.

Müəyyən olunub ki, V.Abdullayev narkotik istifadəçisidir.\n04-05-2019 00:00 - Sonxeber.az - Hadisə\nAgentliyin mütəxəssisləri və rayon polis şöbəsinin əməkdaşları tərəfindən birlikdə yuxarıda adı qeyd olunmuş ərazidə 1 ev və həyətyanı sahəyə baxış keçirilib.\n04-05-2019 20:55 - Publika.az - İqtisadiyyat\nƏmək və Əhalinin Sosial Müdafiəsi Nazirliyindən Publika.az-a verilən məlumata görə, bu fikir nazirlik yanında Dövlət Əmək Müfəttişliyi Xidmətinin Kürdəmir rayonunda “Uşaq əməyinin istismarının qarşısının alınması” və “Qeyri-rəsmi məşğulluğun qarşısının alınması” mövzularında keçirdiyi maarifləndirici tədbirdə vurğulanıb.

İşəgötürənlərin iştirakı ilə keçirilən tədbirdə bildirilib ki, əmək müqaviləsi on beş yaşına çatmış fiziki şəxslərlə bağlana bilər.\n04-05-2019 18:35 - Publika.az - İqtisadiyyat\nAzərbaycan Avtomobil Yolları Dövlət Agentliyindən Publika.az-a verilən məlumata görə, məhdudlaşma təmir işləri bitənədək qüvvədə olacaq.\nDövlət Gömrük Komitəsinin Akademiyasında Heydər Əliyevin anım gününə həsr olunmuş tədbir keçirildi\n04-05-2019 18:06 - Publika.az - İqtisadiyyat\n
 Dövlət Gömrük Komitəsinin Akademiyası, Azərbaycan Milli Kitabxanası, Bakı Dövlət Universitetinin Kitabşünaslıq və Nəşriyyat işi kafedrasının birgə təşkilatçılığı ilə Akademiyada Azərbaycan xalqının ümummilli lideri Heydər Əliyevin anadan olmasının 96-cı ildönümünə həsr olunmuş “Ulu öndər Heydər Əliyevin Azərbaycan Milli Kitabxanasına hədiyyə etdiyi şəxsi kitabları” mövzusundasərgi-konfrans keçirilib.\nMəktəbdə RÜSVAYÇILIQ: müəllim şagirdlərin gözü qarşısında elə şey etdi ki... - FOTO\n04-05-2019 16:00 - Publika.az - Hadisə\n
 Türkiyənin Osmaniyə bölgəsində məktəb müəllimi şagirdlərin gözü qarşısında porno film izləyib. Publika.az xəbər verir ki, məlumatda 56 yaşlı müəllim H.İ.Ö.-nün dərs vaxtı kompüterində porno film izləməsi və cinsi orqanı ilə oynadığını görə şagirdlər ondan digər müəllimlərə şikayət ediblər.\nBu marşrut avtobuslarının hərəkət istiqaməti dəyişir\n04-05-2019 14:26 - Publika.az - İqtisadiyyat\nMəlumatda bildirilir ki, dəyişiklik “Bakı Marafonu-2019”un keçirilməsi ilə əlaqədardır.

Belə ki, 1, 2, 4, 13, 21, 30, 32, 36, 38, 46, 49, 60, 62, 175, 184, H1 (Hava Limanı – “28 May” metrostansiyası) nömrəli müntəzəm marşrut xətləri üzrə avtobusların hərəkət istiqaməti müvəqqəti olaraq alternativ küçələrdən təşkil ediləcək.\n04-05-2019 10:47 - Publika.az - Hadisə\nABŞ Maduronu 2 il əvvəl devirə bilərmiş: qaçırılan ŞANS HAQQINDA ŞOK İDDİA\n04-05-2019 09:14 - Publika.az - Siyasət\n
 ABŞ iki il əvvəl Venesuela prezidenti Nikolas Maduronun devrilməsi şansını qaçırıb. Qeyd edilir ki, Ernandes 3 yaşlı oğlunun beynində əməliyyat aparılması məqsədiylə Birləşmiş Ştatların ərazisinə giriş üçün sənədlərin alınması zamanı kömək göstərməyi xahiş edib.\nMacarıstanda universitet kitabxanasında Azərbaycan guşəsi açıldı - FOTO\n04-05-2019 06:20 - Publika.az - Siyasət\nO, Dunayvaroş Universiteti, habelə Macarıstanın digər ali təhsil müəssisələri ilə Azərbaycan Respublikasının səfirliyi arasında səmərəli əməkdaşlıq qurulduğunu bildirərək, bu istiqamətdə səylərin davam etdiriləcəyini söyləyib.


Uşağın yaddaşının möhkəm olması üçün gündüz yuxusu vacibdir\n17:38 16 Yanvar 2015\nAzərTAc xarici KİV-lərə istinadla xəbər verir ki, Almaniyanın Rur Universitetinin alimləri “Proceedings of the National Academy of Sciences” jurnalında gündüz və gecə yuxusunun uşaq beyninə təsirinin öyrənilməsinə həsr olunmuş tədqiqatın nəticələrini açıqlayıblar.\nTədqiqatda 6-12 aylıq 216 uşaq iştirak edib. Uşaqlara oyuncaq küçüklərdən əlcəkləri çıxarmağı öyrədiblər. Sonra balaca könüllərin yarısını 30 dəqiqə yatızdırıblar. Qalan körpələr oynamağa davam edib.\nAlimlər uşaqların bu vərdişə nə dərəcədə yiyələnməsini 4 saatdan və bir gündən sonra müqayisə ediblər. Məlum olub ki, məşqlərdən sonra yatıb yuxusunu alan uşaqlar tapşırığın öhdəsindən daha yaxşı gəliblər.\nTədqiqatın müəllifi Sabina Sihagen bildirib ki, təlimdən sonra qısa yuxu körpələrin yaddaşının uzun müddətə möhkəmlənməsinə kömək edir. O deyib: “Eksperimentimiz göstərib ki, tapşırığın öhdəsindən yalnız çalışmadan sonra azı 30 dəqiqə yatan uşaqlar gəliblər. Məşğələdən sonra uşağın 4 saat ərzində yatmağı vacibdir”.\nUşağın yaddaşının möhkəm olması gündüz yuxusu vacibdir


Sərhədi açıq olmayan ölkələrdən tələbələrin Azərbaycana gələ bilməsi üçün vəsatət qaldırılıb » www.kaspixeber.az ~ Gündəlik Yenilənən XəBəR Portalı\nSərhədi açıq olmayan ölkələrdən tələbələrin Azərbaycana gələ bilməsi üçün vəsatət qaldırılıb\nSentyabrın 29-dan bütün təhsil müəssisələrində, o cümlədən ali təhsil müəssisələrində əyani tədris tam bərpa olunub.\nAzərbaycanın hazırda pandemiya şəraitində 42 ölkə ilə hava sərhədləri açıqdır. Vəziyyətlə əlaqədar sərhədlər açıq olmayan ölkələrdən Azərbaycan universitetlərinə qəbul olan tələbələr də var.\nMəsələ ilə bağlı Təhsil Nazirliyindən APA-nın sorğusuna cavab olaraq bildirilib ki, aktiv müvəqqəti yaşama icazəsi vəsiqəsinə sahib olan şəxslər və 42 ölkədən olan əcnəbi vətəndaşların ölkəyə girişi mümkün olduğundan əyani dərslərdə iştirak edə bilirlər. Həmin kateqoriyalara daxil olmayan xaricdə olan əcnəbi tələbələrin siyahısı ali təhsil müəssisələrindən əldə edilib və aidiyyəti üzrə vəsatət qaldırılıb.


Titanium Stannum karbid, Ti2SnC - Goodao Technology Co., Ltd.\nTi2SnC keramika, işlənə bilən, xüsusi təbəqə quruluşlu yeni bir növ keramika növüdür. Həm metal, həm də keramika əla xüsusiyyətlərinə malikdir. Metal kimi, yaxşı elektrik və istilik keçiriciliyinin, işlənmə qabiliyyətinin, yüksək zərər toleransının və istilik zərbəsinə davamlılığının üstünlüklərinə malikdir.\nTi2SnC keramika, işlənə bilən, xüsusi təbəqə quruluşlu yeni bir növ keramika növüdür. Həm metal, həm də keramika əla xüsusiyyətlərinə malikdir. Metal kimi, yaxşı elektrik və istilik keçiriciliyinin, işlənmə qabiliyyətinin, yüksək zərər toleransının və istilik zərbəsinə davamlılığının üstünlüklərinə malikdir. Keramika kimi, yüksək elastiklik modulu, yüksək temperatur müqaviməti, oksidləşmə müqaviməti və korroziyaya davamlılığı vardır. Yuxarıda göstərilən üstünlüklərə əsasən Ti2SnC keramika, aviasiya, aviasiya, silah və texnika, nüvə sənayesi, elektron məlumat və digər yüksək texnoloji sahələrdə matris və ya möhkəmləndirmə kimi geniş istifadə edilə bilər. Ti2SnC keramika mükəmməl hərtərəfli xüsusiyyətlərə və geniş tətbiq perspektivlərinə malik olmasına baxmayaraq, bu materialın hazırlanması çətindir və təmizliyini nəzarət etmək çətindir, buna görə Ti2SnC keramika tətbiqi məhduddur. Ədəbiyyatda təsvir olunduğu kimi (J. Am. Ceram. Soc. 96, No. 10, 2013),\nFexSny, Sn və TiC ehtiva edən Ti2SnC keramika, Fe-ni sinterləyici köməkçi maddə və 1150 ° C-də və 50 MPa-da 50 MPa isti qarışdırıcı toz kimi qəbul edərək əldə edilmişdir.\nƏdəbiyyatda təsvir edildiyi kimi (J. Am. Ceram. Soc. 99, No.7, 2016), Ti, Sn və qrafit xammal kimi istifadə edilmiş və 1600 ° C-də argon atmosferi olan bir boru sobasında 4 saat ərzində sinterlənmişdir. Sn və TiC çirkləri olan Ti2SnC keramika. Yuxarıda təsvir olunan hazırlama metodunun uzun bir sinterləmə müddəti var və yaranan TiC və FexSny çirklərini təmizləmək çətindir, bu da Ti2SnC keramika xüsusiyyətlərinə çox mənfi təsir göstərir.\nBuna görə yüksək saflıqlı Ti2SnC keramika hazırlanması bu materialın geniş tətbiqi üçün böyük əhəmiyyətə malikdir. Hal-hazırda yüksək saflıqlı Ti2SnC keramika hazırlanması açıq şəkildə bildirilməyib.\nƏvvəlki: 211Alüminium titan karbid, Ti2AlC\nNövbəti: Silikon Titan Karbid, Ti3SiC2


Young Business Factory- “London Business Program” | Oley.az\nYoung Business Factory – “London Business Program”\nLondon`da 8 Gün… 18 – 25 İyun 2017\n“Young Business Factory” – Ən İnnovativ proqramlar bu Şirkətdə toplanıb. 18- 25 İyun tarixində Londonun 5 Prestijli Mərkəzinə Business Tour təşkil olunacaq. 8 Gün İştirak edəcək iştirakçılar çox faydalı Seminarlar, Təlimlərdən keçəcək, iş mərkəzləri ilə tanış olacaq. Sonda Beynəlxalq Sertifikat əldə edəcəklər.\nYoung Business Factory – “London Business Program” Gediləcək Mərkəzlər:\nYoung Business Factory – “London Business Program” daxildir:\nYoung Business Factory – “London Business Program” layihəsinin ödənişi:\n– Tələbələr üçün Sadəcə – 330 €, Digər iştirakçılar üçün: 370 €\n– Qeyd 1: Aeroport-Mərkəz və Şəhər daxili nəqliyyat xərcləri ödənişə daxil deyil.\n– Qeyd 2: Bakı – Tbilsi – Bakı bilet ödənişi toplam 25 Azn\n– Qeyd 3: Tbilisi – London təyyarə biletinin qiyməti: 230 – 250 €\nBaxılma sayı (2734)


Qaradan artıq rəng yoxdur (VİDEO) | Hazara-Azeri\nQaradan artıq rəng yoxdur (VİDEO)\nMən ehsanlara, təziyə çadırlarına da dövlətin yeni baxış tərzini təhlükəsizlik prinsiplərindən tərkib hissəsi kimi qəbul edirəm. Görünür, kimlərinsə məlumatı var idi ki, bu təziyələrə insanlar yalnız ölənin ruhunu yad etməyə yığışmırlar… Plovun üstündəki kimi altının da qarası var. Və bu qaradan artıq rəng yoxdur.\nBəzi xalası saytı və ya ağzı göyçəklərin bəh-bəh-şivənliyinə baxmayaraq dövlət öz iradəsini nümayiş etdirdi. İslam adı arxasında gizlənənlərin həbsi ilə dini əqidəyə görə təqib olunma arasında heç bir rabitənin olmadığı üzə çıxdı. Güclənmiş, varlanmış və artıq özünə arxayın olmağa başlamış Azərbaycan öz evində sahman yaratmağa qərar verərkən “başqaları nə deyər” əxlaqını bir kənara qoydu. Ona görə də həbs etdiklərinin beynəlxalq tanınma dərəcəsinə, cinsinə və hansısa xidmətlərinə baxmadı, bir prioritetə söykəndi sən dövlət üçün nə etmisən və ya gör bir nə etmisən… Biz başqalarının sözü ilə oturub durmayacağıq. Azərbaycan artıq uşaq deyil, cənab böyüklər və ya siz bizim üçün böyük deyilsiniz, uşaqlar!\n“Biz əsrlər boyu başqa ölklərin, imperiyaların tərkibində olmuşuq, azad, müstəqil olmamışıq. Nə üçün? Bizim xalqımız azad və müstəqil yaşaya bilməz! Biz indi müstəqilik, böyük xoşbəxtlikdir. Ən böyük sərvətimizdir. Ancaq bu müstəqillik, eyni zamanda müstəqil siyasətlə də tamamlanmalıdır ki, bu gün bu Azərbaycanda var. Müstəqil siyasət aparırıq. Heç bir kənar qüvvə bizim iradəmizə təsir edə bilməz. Heç kimin diqtəsi ilə oturub durmuruq və oturub durmayacağıq. Öz sözümüzü daim açıq bir şəkildə deyəcəyik və prinsipial mövqeyimizi nümayiş etdirəcəyik”, deyə prezident bildirmişdi.\nSizi bilmirəm, mən şəxsən “Sovetski” adlanan köhnə Bakı məhəlləsinin sökülməsinə də müstəqillik ideyalarının təntənəsi kimi baxıram. Doğrudan da Bakının mərkəzində “Sovetski” adının qalması, “Sovetski” xarabalıqlarının qalması müstəqil Azərbaycanın adına uyğun deyildi… Biz “Sovetski”dən də, yeni “Sovetski”lərdən də, yeni böyük qardaşlardan da qurtarmışıq və qurtarmalıydıq da… Biz başqalarından pis deyilik. Biz dünyanın, Avropanın ən layiqli dəyərlərinə də özünəməxsus şəkildə sahib çıxmağı bacarırıq. Niyə də yox? Alim Qasımov kifayət qədər böyükdür ki, orda bütün dünya mədəniyyəti yerləşsin…\nAzərbaycanın ən sarsılmaz …read more\nPrevious PostPutin Konçitanın cavabını verdiNext PostABŞ səfirliyinin maşını motosikletlə toqquşdu, gənc qız öldü


alqı | Journal EAST\nPosts Tagged ‘alqı’\nTorpaq bazarında aktivlik azalır\nMay 26, 2009 Ali Resh\t1 şərh\nBinə Ticarət Mərkəzi”nin fəaliyyətə başlaması Qaradag rayonunda əmlakın qiymətini artırıb\n26.05.2009. Əmlak Bazarı İçtirakçıları” İB Bakı şəhəri ərazisində torpaq bazarı üzrə son statistik rəqəmləri açıqlayıb (AJAŞ Xəbər). Aprel ayı üçün təqdim edilən statistikada bazara təklif olunan 810.7 ha torpaq sahəsinin 76.9%-nin boş sahə, qalanının isə qeyri-yaşayış sahələri və köhnə yaşayış sahələrinin təşkil etdiyi məlum olub.\nTorpaq bazarının şəhərətrafı və paytaxtdan kənar ərazilərə doğru genişlənməsi tendensiyası aprel ayında bir qədər də zəifləyib. Ay ərzində torpaq üzərində bağlanan alqı-satqı əqdlərinin sayında müvafiq olaraq azalma müşahidə olunub və bazarın aktivliyi əvvəlki aya nisbətən mənfiyə doğru dəyişib. Bazarın digər seqmentlərində olduğu kimi, torpaq bazarında da formalaşan passiv tendensiya əsasən iqtisadi böhranın təsiri ilə bağlı olub.\nÖtən aylarda olduğu kimi, aprel ayında da Bakı şəhəri üzrə torpaq bazarında orta qiymətlərdə azalma müşahidə olunub. Ay ərzində bazara çıxarılan 1 sot torpağın orta qiyməti 3,2% azalaraq, 21630 $/sot səviyyəsindən 20743 $/sot səviyyəsinə enib.\nQiymətlərin hələ də real dəyərindən yüksək olması torpağın gəlirliyinə ciddi təsir göstərməsə də, bazarın bu seqmentində ekspozisiya müddətinin artmasına və likvidlik dərəcəsinin düşməsinə təsir göstərib. Son aylar bazarda baş verən proseslər bazarın bu seqmenti ilə aparılan əməliyyatlarda risk dərəcəsini artırıb.\nƏn çox qiymət azalması isə Səbail (-5,4%) rayonunda qeydə alınıb. Son dörd ayda ilk dəfə olaraq, nisbi də olsa, Qaradağ rayonunda qiymət artımı (0,7%) olub. Araşdırmalar göstərir ki, Qaradag rayonunda “Binə Ticarət Mərkəzi”nin fəaliyyətə başlaması bu rayonda əmlakın qiymətinə təsirsiz ötüşməyib.\nBütün bunlarla yanaşı, hazırda torpaq bazarında nisbətən aktiv rayonlar sırasına Suraxanı və Nərimanov rayonları başçılıq edirlər. Ən passiv rayon isə ötən aylar olduğu kimi Nəsimi rayonudur.\nAy ərzində bazara təklif olunan ən bahalı torpaq sahəsi Nərimanov (Atatürk prospekti) rayonunda (330000 min $/sot), ən ucuz torpaq sahəsi isə Sabunçu (Ləiş qəsəbəsi) rayonunda (350 $/sot) qeydə alınıb.\nKateqoriyalar: Xəbər Etiketlər: alqı, satqı, torpaq


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Ağdamda Fermerlərin Koordinasiya Şurası fəaliyyətə başlayır\nAğdamda Fermerlərin Koordinasiya Şurası fəaliyyətə başlayır\nAqrar sektorun inkişafına artan dövlət qayğısı yerlərdə təsərrüfat işlərini səmərəli təşkil etməyi, qabaqcıl təcrübənin, mütərəqqi texnologiyaları yaradıcılıqla tətbiq etməyi zərurətə çevirmişdir.\nAz əmək və minimum vəsait sərfi qarşılığında daha çox məhsul istehsal etmək, yüksək məhsuldarlığa nail olmaq günümüzün əsas tələbi kimi qəbul olunur. Ermənistan silahlı qüvvələrinin işğalçılıq siyasətinin nəticəsi olaraq ərazilərinin dörddə üç hissəsini itirmiş Ağdam rayonunda hər qarış torpaq sahəsindən maksimum səmərəli istifadə olunmasının vacibliyini sübut etməyə ehtiyac yoxdur.\nAğdamda bacarıqlı mütəxəssis kimi tanınan, aqrar sektorun idarə edilməsində elmi əsaslara hər zaman üstünlük verməyə çalışan rayon Kənd Təsərrüfatı İdarəsinin rəisi Teyyub Nəcəfovla apardığımız söhbət bu baxımdan çox aktualdır. Ərazisinin böyük hissəsi işğal altında qalan, əhalisinin əksəriyyəti məcburi köçkünə çevrilən Ağdama və ağdamlılara dövlətin isti münasibəti, davamlı qayğı və diqqəti başa düşülən olduğu qədər də alqışa layiqdir. Prezident İlham Əliyevin təşəbbüsü ilə rayon ərazisində yeni yaşayış qəsəbələri inşa olunur, yollar çəkilir, körpülər salınır, məktəblər, xəstəxanalar, uşaq bağçaları tikilir, iri sosial layihələr həyata keçirilir. Təbii ki, uğurla reallaşdırılan bütün bu məqsədyönlü tədbirlər öz vətəndaşına sahib çıxan bir dövlətin davamlı xarakter alan sosial siyasətinin tərkib hissəsidir. Bu böyük qayğı və diqqətin qarşılığında həyatın ağır sınaqlarına mərdliklə tablaşan, mərhumiyyətlərə dözmək məcburiyyətində qalan ağdamlılar bütün zamanlarda dövlətciliyə sədaqət nümayiş etdirmişlər. Ataşkəsin tez-tez pozulduğu, güllə vıyıltısı, mərmi gurultusu ilə müşayiət olunan erməni təxribatları Ağdam kəndlisinin əlini təsərrüfat işlərindən soyutmur, onları zərrə qədər də olsun ruhdan salmır. Buna əsas səbəb isə bu bölgədə hər kəsin Milli Ordumuzun, Azərbaycan əsgərinin gücünə, qüdrətinə olan yenilməz inamdır.\nTeyyub Nəcəfov deyir ki, dövlətin davamlı və yetərli qayğısı qolumuzun gücünü, ürəyimizin təpərini artırır, bizi qələbəyə ruhlandırır, Qarabağa böyük qayıdışın tezliklə reallaşacağı günə qanadlandırır: "Bu gün rayonun zəhmətkeşləri ölkə iqtisadiyyatının möhkəmləndirilməsi uğrunda mübarizədə həvəslə iştirak edir, fərəhli nəticələr qazanırlar. Bu il rayonda 52 min tondan çox taxıl istehsal edilib. Baramaçılıqda, tərəvəzçilikdə, heyvandarlıqda yaxşı nəticələr qazanılıb. İndi pambıqçılıqda həlledici dövr başlayır. Bu gün-sabah məhsul yığımına start veriləcəkdir. Bu il həm havaların əlverişli keçməsi, həm də aqrotexniki tələblərə ciddi əməl olunması sayəsində tarlalarda bol məhsul yetişdirilmişdir. Rayon kənd təsərrüfatı idarəsinin nəzdində yaradılmış PA MMC sırf pambıqçılıqla məşğuldur. Keçən il 300 hektarda pambıq əkib-becərdik, 517 ton məhsul istehsal etdik. Bu il isə pambıq əkini sahələrini daha da genişləndirib 523 hektara çatdırdıq. Yavaş-yavaş ağ örpəyə bürünən tarlalar bol məhsuldan xəbər verir. Məhsul yığımında texnikaya üstünlük veriləcək. İstifadədə 4 pambıqyığan maşın var. Yığım texnikası mövsümə nümunəvi hazırlanmışdır. PA MMC-nin özünə məxsus pambıq tədarükü məntəqəsi var. Yeni inşa olunmuş məntəqədə azı 30 nəfər işlə təmin olunacaqdır”.\nTeyyub Nəcəfov söhbətində aqrar sektorun səmərəli idarə edilməsində qabaqcıl fermerlərin potensialından məqsədyönlü şəkildə istifadə etməyin əhəmiyyətini xüsusilə vurğuladı. Öyrəndik ki, bu günlərdə rayon fermerlərinin iştirakı ilə geniş yığıncaq keçirilmiş, fermerlərin koordinasiya şurası yaradılmışdır. 24 nəfərdən ibarət şuraya zəngin təcrübəyə malik, ali təhsilli kənd təsərrüfatı mütəxəssisi Nizami Əliyev sədr seçilmişdir. Maraqlı fikir mübadiləsi şəraitində keçən ilk yığıncaqda fermerlər dəyərli təkliflər səsləndirmişlər.\nRayonda əkin sahələri məhdud olsa da, pambıqçılığın inkişafına böyük önəm verilir. Keçən il ağdamlı tarla bahadırları hər hektardan 21 sentner məhsul götürməklə 6.300 ton pambıq istehsal etmişlər. Bu il isə 3.100 hektar sahədə bol "ağ qızıl” yetişdirmişlər. Keçən il rayonun Üçoğlan kəndində fermer Ədalət Hətəmov hər hektardan 55 sentner məhsul götürüb rekord nəticə qazanmışdır. Bu il isə nailiyyəti daha da artırmaq əzmindədirlər.\nEtibar qazanmaq və maarifləndirmək00:28 07.09.2018\nAnkara Ticarət Palatasının nümayəndələrinə türk iş adamları ilə birgə üçüncü ölkələrdə biznes qurmaq təklif edilib00:28 07.09.2018\n“Azərpoçt” ötən üç gündə 8 milyon manatdan çox kompensasiya ödəyib00:28 07.09.2018\nAzərbaycanla Çinin enerji sahəsində əlaqələrinin genişləndirilməsi perspektivləri müzakirə olunub00:28 07.09.2018\nNazir: TANAP və TAP böyük bir coğrafiyada enerji təhlükəsizliyinin təminatına, qarşılıqlı faydalı əməkdaşlığa töhfə verir00:28 07.09.2018\nSahibkarlığın dinamik inkişafı Prezidentin bu sahəyə xüsusi diqqətinin təzahürüdür00:28 07.09.2018


5 Avqust 2021 08:00\nAzərbaycan Respublikası Prezidentinin tapşırığına əsasən bu gün yenidən yanğınların söndürülməsində iştirak etmək üçün Türkiyəyə yola düşürük. Dalaman aeroportunda endikdən sonra həmin ərazilərdə işə başlayacağıq.\nPublika.az xəbər verir ki, bu sözləri Fövqəladə Hallar Nazirliyinin Türkiyədə meşə yanğınlarının söndürülməsi üçün Heydər Əliyev adına Beynəlxalq Aeroportundan yola düşən “BE-200ÇS” tipli amfibiya təyyarəsinin bort-mühəndis təlimatçısı Cavid Qəhrəmanov deyib.\nO deyib: “Bildiyiniz kimi, biz bir müddətdir orada işləyirdik. Texniki baxış məqsədilə bir günlük Azərbaycana döndük. Burada texniki baxış keçirildi və yenidən dövlətimizin başçısının tapşırığı ilə Türkiyəyə yola düşürük”.\nC.Qəhrəmanov heyətin orada qalma müddəti ilə bağlı suala da aydınlıq gətirib: “Bu, yanğından asılıdır. Yəqin ki, yanğının tam söndürülməsinə, bitməsinə qədər biz orada iştirak edəcəyik. Yanğının miqyasından asılı olaraq istiqamətlərimizi dəyişə bilərik. Hər vəziyyətə hazırıq. Təyyarəmiz 20-25 saniyədə 12 ton su götürür. Əlli metr hündürlükdən yanğın ərazisinə su atılır. İndiyədək biz Azərbaycanda və digər ölkələrdə ondan istifadə etmişik. Hər yerdə yanğınların söndürülməsi işi uğurla başa çatıb”.\nXatırladaq ki, Azərbaycan Respublikası Prezidentinin tapşırığına əsasən, FHN-in yanğınsöndürmə qüvvələrinin 100 əməkdaşından ibarət birinci qrup iyulun 30-da ikinci qrup - 1 helikopter, 53 yanğınsöndürmə və xüsusi təyinatlı xilasetmə texnikası, 1 tibbi yardım avtomobili, 220 yanğınsöndürən və xilasedic Türkiyəyə yola düşüb.


Döyüşlərdə yarımçıq qalan arzular və qazilərin ümidi - Mediapost İnformasiya Agentliyi\n26.02.2020 11:39 Qarabağ Azərbaycandır\nOnlar Qarabağ müharibəsində könüllü iştirak ediblər. Döyüşlər başlayanda cəbhəyə yollanıblar, yoldaşlarının bəziləri şəhid olub. Sağ qalanların isə bir hissəsi evə yaralı qayıdıblar. Kimi tək ayaqla, kimi tək qolla, kimi tək gözlə... Taleyinə müharibə yazılmış bu insanlar ya şəhidlik zirvəsinə yüksəliblər, ya qazi, ya da veteran olublar.\nBu gün müharibə qazi və veteranlarından danışacağıq. Bütün çətinliklərə baxmayaraq səngərdə mərdliklə dayanmağı bacarıb qazi və veteranlarımızdan. Elə onlar indi də həyatın çətinliklərinə sinə gərməyi bacarırlar.\n90-cı illərin əvvəllərində Azərbaycan Müdafiə Nazirliyi yeni yaranırdı. Bütün batalyonları silah-sursatla təmin etmək mümkün deyildi, belə bir vəziyyətdə könüllü dəstələr sovet hərbi hissələrinə basqınlar edirdilər. “Ural”, “KamAZ”dan tutmuş yivli silahlara kimi əldə edib cəbhəyə gedirdilər.\nKönüllülər silahı belə əldə edirdi...\nQarabağ müharibəsi qazisi, Bakı Müharibə Əlil və Veteranlar İctimai Birliyinin sədri Fuad Rzayev deyib ki, ən böyük arzusu yenidən Qarabağda döyüşlərdə iştirak etməkdir.\nO, müharibəyə yollanmasını belə xatırlayır: “Biz Qarabağa gedəndə hər şeyimiz vardı. Azərbaycan Müdafiə Nazirliyi yaranan kimi Bakı şəhərində sovet hərbi hissələrinə basqınlar etməyə başladıq. 15 hərbi hissəni biz yarmışıq. O qədər “Ural”, “KamAZ” götürmüşdük ki, əmr elədilər ki, basqın edənlər yerindəcə güllələnməlidir. Ona görə digər batalyon gedəndə 2 nəfər şəhid verdilər. Allah onlara rəhmət eləsin!\nYadımdadır, indiki Əhmədli qəsəbəsində hərbi hissə vardı. Ancaq nəzarət güclü idi. Biz belə vəziyyətdə saat 10-dan sonra gedib bir metr qalınlıqlı divarı bıçaqla qaşıyırdıq. Götürdüklərimizin böyük əksəriyyətini yeni yaranmış nazirliyə verirdik, qalanını özümüzə saxlayırdıq. Çünki Qarabağa döyüşməyə getməyə batalyon yaradırdıq – “Qurtuluş” batalyonunu. Ən zəif nöqtəyə - Tərtərə getdik. Oranı batalyon olmadığı üçün polislər qoruyurdu”.\nBoks rinqində rəqib, döyüş meydanında çiyin-çiyinə\nGəncliyində boks üzrə idman ustası olan F.Rzayev söyləyib ki, müharibəyə gedənə kimi ancaq bir hədəfi olub: “İki dəfə ikinci yerə çıxsam da, həmişə deyirdim ki, müharibəyə Azərbaycan çempionu olub gedəcəm. 1991-ci ilin noyabrın 25-də boks üzrə Azərbaycan çempionatı idi. Finalda sonradan batalyonuma qoşulacaq İlham İmanovla üz-üzə gəldim. Çətinliklə də olsa, ölkə çempionu ola bildim”.\nKeçmiş döyüşçü hesab edir ki, bu gün ermənilər bütün Qarabağ ərazisini qoruya bilmir, çünki işğalçıların o qədər canlı qüvvəsi yoxdur: “Mənim iki arzumdan biri Qarabağ ərazisində diversiyarla məşğul olub, erməni quldurlarını öldürməkdir. Dəfələrlə müraciət eləmişəm. Dövlət imkan yaratsa, günü bu gün də gedərəm. Biz veteranlar arasında elələri var ki, onların döyüşə getməyə imkanı yoxdur; kimisə gözünü, kimisə ayağını itirib. Mən ağciyərimdən və ayağımdan yaralanmışam. Amma əlim-qolum, gücümhələ ki, yerindədir.\nİkinci ən böyük arzum Bakıda Qafqaz Forumu keçirməkdir. Təbii ki, bu tədbirdə ermənilər iştirak edə bilməzlər”.\nHəmin cəmiyyətin üzvü olan digər veteranlarla da danışdıq. Hazırda nə işlə məşğul olduqları, vaxtilə kim olmaq istədikləri ilə maraqlandıq.\nQazi Bəxtiyar Abdullayev 1969-cu ildə Bakı şəhərində anadan olub. Deyir ki, yalnız 10-cu sinfə kimi məktəbə gedib. 1987-1990-cı illərdə hərbi xidmətdə olub, Qarabağ müharibəsi başlayanda, yəni 1992-ci ildə “Qurtuluş” batalyonunun tərkibində döyüşlərə yollanıb. Həmin ilin avqustunda yaralanıb: “2-ci qrup Qarabağ müharibəsi əliliyəm. Çox istərdim ki, ictimai işlərlə məşğul olum, tikinti sektorunda işləyim, bu ölkəyə böyük xeyrim dəysin”.\nAbdulla Abdullayevdən fərqli olaraq, Nazim Nuriyev elə əvvəldən istədiyi işlə məşğul olub:\n“1958-ci ildə Ağdamın Abdalgülablı kəndində anadan olmuşam. 1973-cü ildə Dəniz Yolları Məktəbinə gedib, oranı 1979-cu ildə bitirmişəm. Düz 33 il dənizdə işləyib, sonra təqaüdə çıxmışam. Dənizdən də Qarabağa getmişəm. Döyüş yolum Ağdamdan (1991) başlayıb Tərtərdə qurtarıb (1995). 703 saylı hərbi hissədən tərxis olunmuşam. Hazırda yalnız təqaüd alıram. Elə əvvəldən dənizçi olmaq istəmişəm”.\nMəmməd Abbasov 1966-cı ildə Qubada doğulub. 1984-1986-cı illərdə hərbi xidmət keçib. Orta təhsillidir. 1991-1994-cü illərdə Azərbaycanın ərazi bütövlüyü uğrundakı döyüşlərdə iştirak edib, qayıdandan sonra 10 il ticarətlə məşğul olub: “Hazırda 80 AZN veteranlıq pensiyası ilə dolanıram. Həmişə istəyim döyüşmək olub”.\nQazi Əlişir Mirzəyev döyüşlərdə ağır yaralanıb, iki gözünü itirib. Müharibə ixtisasça hüquqşünas olan Ə.Mirzəyevin arzularını yarımçıq qoyub:\n“Mən 1965-ci ildə anadan olmuşam. Ali təhsilliyəm. Hüquqşünaslıq ixtisası üzrə təhsil almışam. Bir müddət dövlət qulluğunda işləmişəm. Müharibə başlayanda 1993-cü ildə könüllü döyüşlərə qatıldım. Hər iki gözümü itirmişəm. Döyüşlərdən Qarabağ qazisi kimi qayıtdım”.\nQazi İlham İmanov 1968-ci ildə Bakıda anadan olub. Döyüşlərdə iştirakından, yaralanmasından fəxirlə danışır.\n“1986-1988-ci illərdə SSRİ Silahlı Qüvvələrində xidmət eləmişəm. 1991-ci ildə Kərgican, Kosalar, Şuşa, Daşaltı əməliyyatlarında Xüsusi Təyinatlı Dəstənin tərkibində iştirak eləmişəm. Bakıda “Qurtuluş” batalyonunun yarandığını eşidəndə bura yazıldım. Fuad Rzayevin batalyonunda xidmət eləmişəm. Ağır yaralanandan sonra (ikinci qrup əlilləm) sağlamlığım imkan vermədiyinə görə heç yerdə işləyə bilmədim. Ancaq həmişə polis rəisi olmaq istəmişəm. Azərbaycanın vətəndaşı kimi ancaq döyüşmüşəm. İndi də fəxr edirəm ki, vətənimə atılan o güllələrdən birini canımda soyutmuşam. Qoymadım torpağa dəysin”.


17 yaşlı oğlan bacısı ilə görüşən tələbəni öldürdü - Ağdaşda QƏTL\n16 Aprel 2018 14:57\nAğdaş şəhərində qətl törətməkdə təqsirli bilinən 17 yaşlı Tərlan Hacıyevin cinayət işi üzrə məhkəmə prosesi başlayıb.\nTeleqraf.com xəbər verir ki, Şəki Ağır Cinayətlər Məhkəməsində hakim Rəşid Hüseynovun sədrliyi ilə baş tutan prosesdə təqsirləndirilən şəxsin anket məlumatları dəqiqləşdirilib.\nİttihama görə, ötən il dekabrın 14-də Ağdaş şəhəri Bəkir Nəbiyev küçəsində, mərkəzi poçtun qarşısında 2000-ci il təvəllüdlü Ağdaş sakini Ətraf Nəsibov qətlə yetirilib. Məlum olub ki, Ətraf Nəsibovu həmyaşıdı olan Tərlan Hacıyev kürək və ürək nahiyəsindən bıçaqla vuraraq qətlə yetirib.\nQətlə yetirilən Ətraf Nəsibov hadisəni törədən Tərlan Hacıyevin bacısının arxasınca düşüb.\nDaha sonra Ətraf Nəsibov Tərlan Hacıyevin 10-cu sinif şagirdi olan bacısı ilə görüşüb. Sonradan Ətraf Nəsibov qız barəsində xoşagəlməz fikirlər söyləyib.\nBundan xəbər tutan qızın qardaşı Tərlan Hacıyev Ətraf Nəsibovu söhbət etmək üçün çağırıb və onu bıçaqlayaraq öldürüb. Daha sonra Qəbələ rayonunda yaşayan dayısının evinə qaçıb.\nDayısı məsələni bildikdə ona polisə təslim olmağı məsləhət görüb. Bununla razılaşmayan Tərlan Hacıyev dayısıgildən yaxınlıqdakı meşəyə qaçıb. Dayısı polisə məlumat verib, daha sonra bacısı oğlunun ardınca gedərək onu tapıb və əraziyə gələn polis əməkdaşlarına təhvil verib.\nQətlə yetirilən Ətraf Nəsibov Ağdaş Dövlət Humanitar Kollecinin 3-cü kurs tələbəsi olub.\nİstintaq orqanı tərəfindən Tərlan Hacıyevin barəsində Cinayət Məcəlləsinin 120.2.2-ci (xuliqanlıq niyyəti ilə adam öldürmə) və 228.4-cü (qanunsuz olaraq qaz silahını, soyuq silahı, o cümlədən soyuq atıcı silahı əldə etmə, satma və ya gəzdirmə, milli geyim ləvazimatı hesab olunan ərazilərdə və ya ovçuluq peşəsi ilə bağlı olaraq soyuq silahı gəzdirmə) maddələri ilə ittiham elan edilib.\nMəhkəmə baxışı aprelin 20-nə təyin edilib


QADININ ÖRPƏYİNİN HÖKMLƏRİ | islamic mənbələri\nQADININ ÖRPƏYİNİN HÖKMLƏRİ\nQadının naməhrəmdən örtünməsi\nMəsələ 107: Qadına vacibdir ki, özünün bütün bədənini – üzü və əlləri istisna olmaqla – naməhrəmdən örtsün. Bu şərtlə ki:\n1-Onların üzü və əlləri zinətlənməmiş olsun.\n2-Bir kəs ləzzət və reybə qəsdi ilə onların əllərinə və üzünə baxmasın.\nİmam Xomeyni: “Ürvə”, “sətr və satir”, 4-5-ci məsələlərdən istifadə etməklə.\nİmam: İstifta, “Əhkamu banovan” kitabından, 6-cı sual, səh.11 və İstifta.\nBəhcət: Qadın gərək bədənini və tüklərini naməhrəm kişidən örtsün, hətta harama düşməyə kömək və ləzzət qəsdi olmasa da belə. “Tovzihul-məsail”, məsələ: 1937.\nTəbrizi: Qadın gərək bütün bədənini – üzü və əlləri istisna olmaqla naməhrəmdən örtsün və üzündə və əllərindəki zinət belə olsa ki, misal üçün üzük taxdığı, üzünü islah etdiyi və hətta qoca qadınlarda da adət olan sürmə çəkdiyi halda olsa, onları örtmək qadına vacib deyildir. Bundan qeyri hallarda öz zinətini naməhrəmdən örtməlidir. Baxmayaraq ki, ehtiyat-müstəhəb özünün üzünü və əllərini naməhrəmdən örtməkdir, hətta zinəti olmasa da belə.\n“Siratun-nəcat”, 1484, 1986, 882, 883, 884, 885, 886-cı suallardan və İstiftadan istifadə etməklə.\nXamenei: Qadınlara vacibdir ki, bütün bədənlərini – üzü və əlləri istisna olmaqla naməhrəmdən örtsünlər, bu şərtlə ki, üzündə və əllərində zinət olmasın. İstifta\nFazil: Qadın gərək üzü və əlləri istisna olmaqla bütün bədənini naməhrəmdən örtsün. Bu şərtlə ki, üzündə və əllərində də zinət olmasın. Həmçinin qadınların məqsədi naməhrəm kişilərin onlara baxmağı olmasa, hətta naməhrəm onun üzünə və əllərinə ləzzət qəsdilə baxsa belə, üzü və əlləri örtmək vacib deyil.\n“Camiul-məsail”, 2-ci cild, Sual: 1066 və 1070; “Tovzihul-məsail”, məsələ: 2503.\nSistani: Qadın gərək saçlarını və bədənini naməhrəm kişilərdən örtsün, üzü və əllərindən başqa. Əgər üzünü və əllərini örtmədiyi təqdirdə harama düşəcəyindən qorxursa, yaxud kişini haram baxışa salmaq üçün örtməmək qəsdi olarsa, bu iki halda örtməməsi caiz deyildir.\n“Tovzihul-məsail”, məsələ: 2944.\nMəkarim: Adi yüngül zinətlərin işkalı yoxdur.\nMəsələ 108: Qadınlar gərək ehtiyat-vacibə görə öz əllərini və üzlərini adi miqdardan artıq elmi müqəddimə ünvanı ilə örtsünlər. (Üz dəstəmazda yuyulması vacib olan miqdar, əllər də biləkdən barmaqların ucuna qədərdir.)\nİmam, Fazil: “Ürvə”, “sətr və satir”, səh.551 və İstifta\nTəbrizi: Ehtiyat-müstəhəbbə əsasən, yaxşı olar ki, qadın öz üzünü də naməhrəmdən örtsün.\n“Siratun-nəcat”, 1985-ci sualdan istifadə etməklə.\nMəkarim: Üz və əllərdən başqa hər yeri örtməsi kifayətdir. İstifta.\nMəsələ (Sual) 109: Ayağın altı, ayağın üstü, ayağın üstündəki çıxıntı və dabanı naməhrəm kişilərə açıb göstərmək şərən caizdirmi?\nİmam, Fazil: “Ürvə”, “sətr və satir”, 1 və 5-ci məsələlərdən istifadə etməklə.\nİmam: “Əhkami izdivac”” kitabından; İstifta, səh.185.\nBəhcət: “Tovzihul-məsail”, 1937-ci məsələdən istifadə etməklə.\nSistani: “Tovzihul-məsail”, 2444-cü məsələdən istifadə etməklə; “Minhacus-salihin”, “nikah”, məsələ: 18.\nFazil: “Tovzihul-məsail”, 2503-cü məsələdən istifadə etməklə.\nMəkarim: Yaxşı olar ki, bu hissələri də örtsün, lakin vacib deyildir. İstifta.\n* NƏTİCƏDƏ: Qadınlar corabsız ayaqlarla naməhrəmlərin qarşısında gediş-gəliş edə bilməz, yaxud bu vəziyyətdə al-ver məqsədilə evə yaxın olan dükanlara gedə bilməz, yaxud əgər evdə naməhrəm adam olsa, corabsız onların qarşısına gələ bilməzlər, baxmayaraq ki, naməhrəm onun ərinin qardaşı, bacısının əri, yaxud hər hansı bir başqa naməhrəm olsa belə.\nMəsələ 110: Çənənin altının, boğazın, qulağın, sinənin və biləyə qədər qolun yuxarı tərəfdən açıq olması qadınlar üçün caiz deyildir və bu yerləri də naməhrəmdən örtməlidirlər.\nİmam, Bəhcət, Təbrizi, Xamenei, Fazil və Məkarim: Əvvəlki məsələnin mənbələrindən istifadə etməklə.\nSistani: Çənənin alt tərəfinin adətən məqnə, yaxud rusəri (yaylıq) örtdükləri zaman adətən açıq qalan miqdardan əlavə hissələri, eləcə də boyunun, qulağın, sinənin və əllərin biləkdən yuxarı hissəsnin görünməsi qadınlar üçün caiz deyil. İstifta\nQadınlar aşağıdakı məsələlərə diqqət yetirməlidirlər:\nEvdə, yaxud naməhrəmin olduğu başqa məkanlarda əgər qısa qollu paltar geymiş olsalar (hətta çadra ilə örtülmüş olsa da), yaxud əgər qolu uzun olan paltarı olsa və bir şeyi yuxarıdan götürdükdə, yaxud bir şeyi naməhrəmin əlindən aldıqda, yaxud meyvə və sair kimi şeyləri naməhrəm adamlara təklif etdikdə, yaxud naməhrəm qarşısında yemək yeyərkən, yaxud dükanlardan mal alarkən, yaxud böyük və ya ağır yükü daşıyarkən bütün bu kimi hallarda onların paltarının qolunun arxaya getməsi, yaxud qollarının və ya çadranın arxaya getməsi nəticəsində bədəninin bəzi hissələri açıla bilər və buna görə əziz qadınlar bu kimi hallara tamamilə diqqət yetirməlidirlər.\nMəsələ 111: Qadınlar üçün İslam hicabının həddi-hüdudu nədir? Bu məqsədlə uzun və azad paltar, şalvar geymək və başa örtük örtmək kifayətdirmi? Ümumiyyətlə qadınların ayrı-ayrı şəxslər qarşısında paltar və örtüklərinin keyfiyyətinə necə riayət edilməlidir?\nİmam, Fazil və Məkarim: “Ürvə”, “sətr və satir”, 1-ci məsələdən əvvəl və 3-cü məsələdən istifadə etməklə.\nİmam: ” “Əhkami izdivac”” kitabının İstiftası, səh.194.\nBəhcət, Təbrizi, Xamenei, Sistani: İstifta\nFazil: “Camiul-məsail”, 1-ci cild, səh.1701.\nMəsələ (Sual) 112: Naməhrəmin qarşısında bədənin həcmini və onun çıxıntılarını göstərən manto və şalvar geymək caizdirmi?\nCavab: Hicab və örtük baxımından kifayətdir, lakin əgər bədənin həcmi, yaxud onun çıxıntıları reybə və fəsada səbəb olarsa, onda örtülməlidir.\nİmam: “Ürvə”, “sətr və satir”, 4-cü məsələdən qabaq.\nSistani: “Minhacus-salihin”, “nikah”, 18-ci məsələdən istifadə etməklə.\nTəbrizi: Qadına vacibdir ki, əlləri və üzləri istisna olmaqla, öz bədənini naməhrəmdən örtsün, zinət hesab olunan bir paltar geysə, gərək o paltarı da naməhrəmdən örtsün. İstifta.\nXamenei: Bədənin çıxıntılarının üstünü örtmək lazımdır.\nFazil: Əgər təhrikedici olmasa və öz ardınca fəsada səbəb olmasa, zinət olmadığı təqdirdə eybi yoxdur.\n“Camiul-məsail”, 1-ci cild, 1708-ci sual və İstifta.\nMəkarim: Adi mantoların işkalı yoxdur, baxmayaraq çadra daha yaxşı hicabdır. İstifta.\nSistani: Hicab və sətr (örtük) baxımından kifayətdir, lakin bədənin həcm və çıxıntılarının görünməsi adətən reybə və fəsada səbəb olacağı təqdirdə olarsa, gərək örtsün.\n“Minhacus-salihin”, “nikah”, 18-ci məsələdən istifadə etməklə və İstifta.\nMəsələ 113: Qadınlar öz paltarlarının qollarını iynə vurdurmaq, qan təzyiqini ölçmək, nəbzini tutmaq və s. kimi işlər üçün naməhrəm qarşısında yuxarı qaldıra bilməzlər, yalnız iztirar və zərurət məqamı istisna olunur.\nİmam, Fazil və Məkarim: “Ürvə”, “sətr və satir”, 1-ci məsələdən qabaq.\nTəbrizi: “Siratun-nəcat”, 1485, 882, 883, 884, 885, 886-cı suallardan istifadə etməklə.\nSistani: “Minhacus-salihin”, “nikah”, 18 ı 20-ci məsələlərdən istifadə etməklə.\nFazil: “Camiul-məsail”, 1-ci cild, 2091-ci sualdan istifadə etməklə.\nMəsələ (Sual) 114: Bir qadın deyir: Mən xəstəliyimə görə hər gün iynə vurdurmalıyam, evimizin yaxınlığındakı poliklinikada iynə vuran bir kişi vardır. Əlbəttə, nisbətən uzaq bir poliklinikada qadın iynə vuranı da vardır, lakin evdən uzaq olduğuna görə maşınla getməyə məcburam. Yaxınlıqdakı kişi iynə vurana iynə vurdura bilərəmmi?\nCavab: Yalnız zərurət halında caizdir, bundan başqa hallarda isə caiz deyildir.\nİmam, Bəhcət, Tbrizi, Xamenei, Sistani, Fazil və Məkarim: Əvvəlki məsələnin mənbələrindən istifadə etməklə.\nMəsələ (Sual) 115: Qadınlar, qadın həkiminin olub-olmaması barəsində təhqiqat aparmadan naməhrəm kişi həkiminin yanına gedə bilərlərmi? Əlbəttə, qadının bədəninə toxunmağı, yaxud baxmağı lazım tutursa!\nİmam, Sistani, Məkarim: İstifta\nFazil: “Camiul-məsail”, 1-ci cild, 2078-2079-cu məsələlərdən istifadə etməklə.\nBəhcət: Zərurət halında olarsa, eybi yoxdur. İstifta.\nMəsələ (Sual) 116: Bizim şəhərimizdə həm qadın həkimi, həm də kişi həkimi vardır, lakin kişi həkimi daha məharətlidir. Qadınlar kişi həkiminin yanına gedə bilərmi?\nCavab: Əgər qadın həkimi müalicə edə bilmirsə, eybi yoxdur.\nFazil: “Camiul-məsail”, 1-ci cild, 2087, 2088 və 2089-cu suallardan istifadə etməklə.\nTəbrizi: Əgər kişi həkimi ona müraciət edilən işlərdə daha artıq məharətə malikdirsə, ona müraciət etməyin eybi yoxdur. İstifta.\nSistani: Əgər kişi həkimi müalicə etmək üçün daha yaxşı olarsa, eybi yoxdur.\n“Minhacus-salihin”, “nikah”, 21-ci məsələdən istifadə etməklə; “Tovzihul-məsail”, 2450-ci məsələ.\nMəsələ 117: Ayağın dərisini göstərən nazik corablar örpək hökmündə deyil və qadınlar gərək bu cür corabları naməhrəm müqabilində geyməkdən çəkinsinlər, əksinə elə corablardan istifadə etməlidirlər ki, bədənin dərisi görünməsin.\nİmam, Fazil və Məkarim: “Ürvə”, “sətr və satir”, 4-cü məsələdən qabaqdan istifadə etməklə, səh.550.\nTəbrizi: “Siratun-nəcat”, 907-ci sualdan istifadə etməklə.\nSistani: “Minhacus-salihin”, “nikah”, 18-ci məsələdən istifadə etməklə; “Tovzihul-məsail”, məsələ 2444.\nMəsələ 118: Bəzi qadınlar şalvar geyir, lakin corablarını öz şalvarlarının üzərinə elə çəkirlər ki, qadının bədəninin həcmi aşkar olunur. Bu cür corabları geyməyin hökmü nədir?\nİmam, Fazil və Məkarim: “Ürvə”, “sətr və satir”, 4-cü məsələdən əvvəllərdən istifadə etməklə.\nSistani: “Minhacus-salihin”, “nikah”, 18-ci məsələdən istifadə etməklə; “Tovzihul-məsail”, məsələ: 2444.\nBəhcət: Əgər naməhrəmi təhrik edərsə, caiz deyil. İstifta.\nXamenei: Əgər öz ardınca fəsad gətirməzsə, işkalı yoxdur. İstifta.\nMəsələ 119: Naməhrəmlərin olduqları mühitdə, məsələn, institut, bazar, əzadarlıq məclisi, qonaqlıq və s. kimi mühitlərdə diqqəti cəlb edən rənglərdə paltar geyməyin hökmü nədir?\nCavab: Təhrik edilməsi ehtimalı varsa, haramdır.\nİmam, Xamenei, Sistani: İstifta\nTəbrizi: Əgər qadının paltarı zinət paltarı olarsa, vacibdir ki, onu naməhrəmdən örtsün. Necə ki, öz bədənini örtməsi vacibdir. “Siratun-nəcat”, 1484-cü sualdan istifadə etməklə.\nFazil: Əgər bədənin dərisinin rəngi aşkar olsa, yaxud fəsada və günaha səbəb olsa, caiz deyil. İstifta.\nKİŞİLƏRİN UŞAQLARDAN ÖRTÜNMƏSİ


Seksual geyinmənin yollarını bilirsinizmi?\nQadınların bir zamanlar gözəl görünmək və seksual dayana bilmək üçün çılpaqlığı üstün tuturdular. Zamanla hər şey dəyişdi, artıq çılpaqlıq əks cinsi cəlb etmir. Vəziyyət belə olanda artıq seksual görünmənin yollarını axtarmaq lazım oldu. Buyurun, əziz xanımlar necə geyinmək lazımdır ki seksual görünsəniz, bunlara diqqət yetirin.\nDikdaban ayaqqabı seksuallığın birinci şərtidir. Hələ bir də dikdaban ayaqqabı ilə səssiz bir mühitdə yerisəniz , hər addımınızda bəzilərinin ürəyini və diqqətini özünüzə cəlb edə bilərsiniz.\nHalqa sırğalar da kişilərin bəyənəcəyi bir aksessuar.\nSon illərin dəbdə olan modası tək çiyini açıqda buraxan geyimlərdir. Dəri hər vaxt seksual olma xüsusiyyətini qoruyur. Xüsusi ilə də bədəninizi qucaqlayan dəri paltar , ətək və şalvar daha cəzbedici olmanızı təmin edəcək.\nİşə gedərkən ən rahat şeyin ayaqqabı olduğunu bilirik. Yaxşı , həftədə bir dəfə neçə dəfə seksual geyərək bütün baxışları üstünüzdə toplamanın eqonuzu gücləndirəcəyini söyləsəm?\nSaçınızın rəngini yada formasını hərdən bir dəyişin. Yenilikdən qorxmayın .Ətrafınızdakıların “saçına bir şeymi etmiş görəsən? ” baxışı çox xoşunuza gedəcək.\nİşə gedərkən corab geyiminiz lazımdırsa , sarmalı\nmodellərdən istifadə edin. Qıçınızı bir-birinin üstünə atdığınızda az da olsa görünən bu detal, sizi çox seksual edəcək.\nBədəninizə sıx oturan bir paltar alın ,ən sevimli paltarınızı geyinin. Aksessuarların da gözəllik verəcəyini unutmayın, boyunbağı və bilərzikdən istifadə edin.\nMütləq altdan büsthalter geyinin.\nHərdən Paltarınızın altından görünən büsthalter bağı sizi daha seksual göstərəcək. .\nƏminəmki seksual görsənəcəksiniz…\nTarix: 26.12.2012 / 19:56 Müəllif: *_*M_O_N_I_K_A*_* Baxılıb: 604\tBölmə: Geyim/Moda/Deb\nGöz altı üçün maskalar XXI əsrin 20 ən yaxşı romanları Qisas ardi Qəməri BəniHaşim Ortaq Tereflerimiz Coxdu DƏLİQNLI cavan oğlan Qurbet-Veten şekil yükle yuxuda siniq qapi gormek eritrosit Bextsiz Tale 6 Bolum Rənglərin dili geyim şəkli paltar seçimi Yuxuda ağlamaq nədir HamiLeLiK Söyüdlü Arx 7ci Bölüm təzəliyi yuxuda semeni gormek Ağoğlan gotun boyu Soyuducu QURĞUŞUN Çingiz Yaninizda Qewey Qiz Var hekim ve xeste spermadan sora qaydalar Seks dermani Omer Adam Arvadına yuxa Torpaq nağıl men dovlet bascisi olsaydim QARDAŞ Qebrimin Rambo Amadeus ARIQLAMA DERMAN ADI qadinda folekullar gec yetisirse ne etmeli yersiz zarafat hekaye MEADYUXUNUN HİKMETİPEYĞEMBERİ TESDIQ ETMEKDİR Mobil Babayev York Universiteti Mənə Bürcünü Söyləsənə Kim Olduğunu Deyim Heyder Eliyevin Soylediyi Kelamlar MENSIZ DUNYA1 Qısqanc kişini necə yola gətirməli Mirze Feteli Axundzade Sergüzesti merdi xesis 8-ci YALANIN QURBANI OLDUM Uşaqlığın mioması En intimual avtomobiller


Holoqram vasitəsilə toxunmaq və hiss etmək mümkün olacaq\nQlazqo Universitetinin alimləri hava təzyiqi vasitəsilə hiss edilə bilən holoqram sistemi hazırlayıblar. İxtira əl hərəkətlərinə cavab olaraq insana kifayət qədər hava təzyiqinin təsir etməsini nəzərdə tutub.\ntheconversation.com saytı məlumat verir ki, yeni sistemin sınaqları zamaı basketbol topundan istifadə edilib. Uğurlu keçən sınaqlar zamanı topa toxunmaq, yuvarlamaq, hətta zərbə endirmək mümkün olub. Hava axını barmaqlara, əllərə, biləklərə toxunma hissi verir.\nYaxın gələcəkdə bu texnologiyanın inkişaf etdirilməsi ilə dünyanın müxtəlif ölkələrində olan iş ortaqları və ya digər şəxslərlə əl sıxıb görüşmək, o cümlədən onların qoxusunu hiss etmək mümkün olacaq.\nElm üçün böyük sıçrayış hesab olunan bu ixtira nəticəsində insanların virtual avatarları realdan seçilməyəcək.\nTədqiqatçıların sözlərinə görə, isti və soyuq səthələri hiss etmək üçün hava axının temperaturunun dəyişdirilməsi də nəzərdə tutulur.\nBu ixtiranın tibbdə, eləcə də video-oyunlarda və videokonfranslarda yeni imkanlar açacağı gözlənilir.


Parisdə bomba həyəcanı ilə bağlı liseylər boşaldılıb - Report.az\nParisdə bomba həyəcanı ilə bağlı liseylər boşaldılıb Parisdə bomba həyəcanı ilə bağlı liseylər boşaldılıb 28 Yanvar, 2016 15:58 Bakı. 28 yanvar. REPORT.AZ/ Fransanın paytaxtı Parisdə 5 liseyin şagirdi binalara bomba qoyulması təhlükəsinə görə təxliyə edilib. "Report" xarici KİV-ə istinadən xəbər verir ki, bu haqda Paris Akademiyası məlumat yayıb. Məlumata görə, boşaldılan məktəblərdə polis axtarış-əməliyyat tədbiri həyata keçirir. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Tələbələrdən “intihar etməyin!” ÇAĞIRIŞI » Aztehsil.com\nTəəssüf hissi ilə qeyd etməliyik ki, intihar xəbərlərini eşitmək adi hala çevrilib.Daha dəhşətlisi budur ki, intihar edənlərin arasında kifayət qədər tələbə və məktəbliyə rast gəlirik.\nGənc şair, Azərbaycan Dövlət Pedaqoji Universietinin tələbəsi Məlik Cahangirovun intiharı və ölümündən əvvəl sosial şəbəkələrdə paylaşdığı statuslar insanları dəhşətə gətirdi.\nGənc Rəşad Mustafazadənin də özünü metronun altına ataraq öldürməsi insanlarda bu sualları yenidən gündəmə gətirir: axı niyə gənclərimiz problemlərinin həlli kimi çıxış yolunu intiharda görürlər?\nAztəhsil.com xəbər verir ki, modern.az saytı tələbələrlə keçirdiyi sorğunu təqdim edir:\nAzərbaycan Dillər Universitetinin tələbəsi Şahin Sərdarlının fikrincə, sadəcə zəif insanlar intihara əl atır:\n"İntihar çıxış yolu deyil. İntihar tamam başqa bir yoldur. Bu gün hər kəsin onlarla problemi ola bilər. Bu o demək deyil ki, hər şeydən imtina edib qaranlıq bir yolu seçməliyik. Xeyr, daha güclü olub, uğurlu işlər görmək lazımdır. Nikbin statuslar həsr etməklə heç nə düzələn deyil. Gənclər cəmiyyətimizin gələcəyidir. Gələcəyimizi möhkəm qorumalıyıq. Elə özümüzdən başlamaq şərtilə. Hər hansı intiharı universitet və universitet rəhbərliyi ilə bağlamağı düzgün saymazdım. Əgər bir tələbənin kəsirləri varsa, bunu qanuni yolla - yay məktəbləri, alt qruplar və kreditin 25 faizini ödəməklə təkrar imtahan verərək bundan azad oluna bilər. Hətta tələbə universitetdən xaric olunursa, onun təkrar bərpası da mümkündür. Əslində bütün sahələrdə informasiya çatışmazlığı var. Çox şahidi olmuşam, problemi olan tələbələri dekanlar, prorektorlar, hətta rektorlar belə dinləyir, çox güzəştlər olunur. Ola bilər ki, istisnalar da olsun. Amma intihar əsla çıxış yolu ola bilməz. Əsla və əsla olmamalıdır”.\nAzərbaycan Dövlət Bədən Tərbiyəsi və İdman Akademiyasının tələbəsi Sevlan Rüstəmli ağıllı insanların heç vaxt intihara əl atmadığını deyir:\n" İntihar çıxış yolu olsaydı, hər başımız sıxışdığında elə bu yola əl atardıq, ağıllı, düşüncəli insanlar heç zaman intihar etməyi düşünməzlər. Əksinə həyatdan zövq alıb, stressdən uzaq olmağa çalışarlar. Şəxsən mən ən çətin vəziyyətimdə belə intihar haqda düşünmərəm. Çünki mənim həyatım tək məndən ibarət deyil. Məni sevən insanlar var, anam, atam, dostlarım var, onları gözüyaşlı qoymağı istəmərəm. Çünki bu Allah tərəfindən mənim sınağım ola bilər. Həyat bitməyib, qarşıma daha böyük nemətlər çıxacaq. Və bir şeyi də qeyd edim ki, hər kəsin həyatında onun dərdini unutduracaq birisi olur. O ki, qaldı çətinliyimə, hər zaman valideynlərim yanımdadır. Mənə düzgün istiqamət göstərib hər cür köməklik göstərirlər”.\nBakı Dövlət Universitetinin tələbəsi Orxan Muradzadə bəzən intihar etmək fikrinə düşdüyünü gizlətmədi:\n"20 yaşım var.Çox sayda çətinliklər yaşamışam. Düzdür intihar eləmək istədiyim vaxtlar olub. Amma Stiv Cobsun videosunu təsadüfən görüb fikrimdən daşınmışam. Çox təsir etmişdi. Atama, anama yazığım gəldi. Bilirəm ki, bir şey olsa mənsiz yaşaya bilməyəcəklər. İntihara zəiflik kimi baxırlar, amma ki məncə intihar edən adamlar yetərincə güclü adamdırlar, öz şirin canlarına qıya bilirlər. Bir halda ki, Mayakovski kimi adam intiharla həyatına son qoyub, deməli, bəzən həqiqətən həyat yaşanmayacaq yerdir. Bu gün o çətin vaxtlarıma baxıram, o fikirdən yayındığım üçün çox şadam. İtalyan atalar sözü var: "Həyat şahmat kimidir, yalnız mübarizə aparanlar qalib gələr". Bu söz çox mənalı sözdür, amma bəzən elə bir iyrəclik görürsən ki, "bitsin artıq deyirsən”, son qoyulsun bu həyata, özünü fərqli hiss edirsən. Deməyim odur ki, bu gün intihara əl atan adamların çoxu insanlardan bezmiş şəxslərdir, ikiüzlülük yaltaqlıq riyakarlıqdan bezmiş adamlardır. Amma bəlkə onlar yalnız özləri kimi adamları yanında saxlasaydılar bu gün onlar da bizim aramızda olacaqdı. Mən problemlərimi insanlarla bölüşməyi sevmirəm. Yəqin ki desəm belə heç bir reaksiya verməyəcəklər. Adi imtahanda apelyasiya şikayəti verəndə belə nə çətinliklər olur, qaldı ki, şəxsi problemlərini danışıb dərman tapasan dərdinə”.


18:19 18 Noyabr 2016\nNoyabrın 18-də Azərbaycan Dövlət Statistika Komitəsinin sədri Tahir Budaqov Birləşmiş Millətlər Təşkilatının Qaçqınlar üzrə Ali Komissarlığının (BMT QAK) Azərbaycandakı nümayəndəsi Furio de Angelis ilə görüşüb.\nStatistika Komitəsindən Lent.az-a verilən məlumata görə, T.Budaqov bildirib ki, rəsmi statistikaya görə Azərbaycan əhalisinin 1,2 milyonu və ya 12,4%-i qaçqın və məcburi köçkünlərdir. Dünyada hər 122 nəfərdən biri qaçqın və məcburi köçkün olduğu halda, Azərbaycanda hər 8 nəfərdən biri qaçqın və məcburi köçkün həyatı yaşayır.\nGörüşdə qeyd olunub ki, qaçqın və məcburi köçkünlər haqqında statistika Dövlət Statistika Komitəsi tərəfindən 1990-cı ildən etibarən əldə edilir. Əhalinin bu kateqoriyasına aid olan suallar ilk dəfə 2009-cu il əhalinin siyahıyaalınması zamanı sorğu vərəqəsinə daxil edilib.\nBMT-nin Qaçqınlar üzrə Ali Komissarlığının Azərbaycandakı nümayəndəsi Furio de Angelisi bildirib ki, qərargahı İsveçrənin Cenevrə şəhərində yerləşən BMT-nin Qaçqınlar üzrə Ali Komissarlığı 1950-ci ilin 14 dekabr tarixində yaradılıb. Qurumun əsas məqsədi dövlətlərin tələbi və ya BMT-nin öz təşəbbüsü ilə qaçqınları himayə etmək və dəstəkləmək, onların öz ölkələrinə qaytarılması, üçüncü ölkələrə köçürülməsi və lokal inteqrasiyasını təmin etməkdir.\nGörüşdə 2019-cu il əhalinin siyahıyaalınması sahəsində əməkdaşlıq məsələlərindən də söhbət açılıb. BMT-nin Qaçqınlar üzrə Ali Komissarlığının Azərbaycandakı nümayəndəliyinin 2019-cu il əhalinin siyahıyaalınmasının uğurla həyata keçirilməsi üçün öz texniki yardımları və xüsusi bilik və təcrübələri ilə bu işə yardımçı olmaq niyyəti bildirilib.\nAzərbaycan əhalisinin milyonu qaçqın məcburi köçkünlərdir


Azadlığı zirvələrdə axtaran adam: "İnsan bir dəfə də olsun bu keyfi yaşamalıdır" - 24.10.2021, Sputnik Azərbaycan\nAzadlığı zirvələrdə axtaran adam: "İnsan bir dəfə də olsun bu keyfi yaşamalıdır"\nBAKI, 24 oktyabr — Sputnik. Alpinist peşəsi maraqlı olduğu qədər təhlükəlidir. Həyatını riskə atıb hobbisinin arxasınca düşərək illərini zirvələrin fəthinə... 24.10.2021, Sputnik Azərbaycan\nBAKI, 24 oktyabr — Sputnik. Alpinist peşəsi maraqlı olduğu qədər təhlükəlidir. Həyatını riskə atıb hobbisinin arxasınca düşərək illərini zirvələrin fəthinə həsr edən Qərib Tağızadə 1989-cu ildə Bakının Binə qəsəbəsində dünyaya göz açıb. Neft-qaz sahəsində yüksəklik işlərində sənaye alpinizmində çalışır. Sputnik Azərbaycan-la söhbətində Qərib Tağızadə hər kəsə romantik görünən peşənin xırdalıqlarından bəhs edib.- Alpinizmlə nə vaxt və necə məşğul olmağa başladınız?- 2012-2013-cü illər idi. Bir gün dostum Nurlan Xudazarov dağlara gedirdi. Mənə ümumiyyətlə dağlara getmək, zirvələrə qalxmaq həmişə maraqlı olub. Həyatım boyu istəmişəm nələrisə kəşf edim. Və bu həvəs dostuma qoşulub onunla bu yolda addımlamağıma təkan verdi. İlk səfərimdən alpinizmi özümdə kəşf etdim.- Yaxşı alpinistin nəyə ehtiyacı var?- Alpinizm üçün bol vaxt, yaxşı maddiyyat, güclü sevgi və dözümlülük əsas şərtlərdəndir. Sadaladıqlarımdan biri olmadıqda bu işdə ya zəifləyirsən, ya da heç məşğul ola bilmirsən. Çünki alpinizm çox təhlükəlidir. Bəzi dağlarda həyati risk yüksək olur və zirvəyə qalxdıqca ölüm faizlə ölçülür. Ümumiyyətlə, alpinizmdə çətinlikləri sadalamaqla bitmir. Ən dəhşətlisi də soyuqda, sərt hava şəraitində, çətin relyefdə, qar və dağ uçqunlarında hər an ölümlə üzbəüz qalmaqdır. Bunu ancaq yaşayan bilir. Sözlə ifadə etmək çox çətindir.- Hansı zirvələri fəth etmək şansınız olub?- Azərbaycanda bir çox zirvələrdə olmuşam. Böyük Qafqaz dağlarından Bazardüzü, Şahdağ, Çingiz, Gənclik, Heydər Əliyev, Atatürk, Qızılqaya zirvələrinə qalxmışam. Hündürlüyü 4191 metr olan Tufandağdan sonra Qafqazın ən böyük zirvələrindən olan Kazbek dağına (5054 m) çox çətin də olsa, qalxmağı bacardım. Bundan başqa, Qafqazın ən çətin zirvələrindən biri olan Uşbaya qalxmağa cəhd etdim. Bu zirvə Gürcüstanın Svaneti bölgəsi ilə Rusiyanın Kabardin-Balkar bölgəsinin cənub hissəsində yerləşir. Çox gözəl bir zirvədir. İnsan qalxdıqca gözəllikdən həzz alır. Təəssüf ki, o zirvəyə qalxa bilmədim, amma çox böyük təcrübə yığdım.Avropanın və Böyük Qafqazın ən uca, dünyanın isə onuncu yüksək zirvəsi olan Elbrusu (5642 m) iki dəfə fəth etmək mənə nəsib olub. Bu, mənim üçün həm maraqlı, həm də qürurverici oldu. Çünki orada üçrəngli şanlı bayrağımızı dalğalandırmaq nəsib oldu. Onu da qeyd edim ki, Elbrus həyatımda qalxdığım ən yüksək zirvə olub. Bundan başqa, İranın Dəmavənd və Savalan dağına iki dəfə qalxdığım olub. Nəzərinizə çatdırım ki, Savalan dağında möhtəşəm bir göl var və bu, həyatımda gördüyüm ən gözəl göldür.- Alpinizmə başlayanda valideynləriniz etiraz etdilərmi?- Mən səyahətlərə başlayanda, sözsüz ki, valideynlərim çox narahat olurdular və bu gün də olurlar. Elə vaxt olur ki, günlərlə mənə zəng çatmır və xəbər ala bilmirlər. Həm də bilirlər ki, bu yola çıxan zaman hər şey ola bilər. Amma təzyiq heç vaxt olmayıb. Hər zaman maddi-mənəvi arxamda dayanıblar.- Yaş həddi varmı? Neçə yaşından başlamaq olur alpinizmə?- Maksimum yaş həddi yoxdur, amma minimum var. On üç yaşdan, o da valideynlə birlikdə başlamaq olar. Yəni valideynlərdən birinin nəzarəti altında uşaq dağa dırmana bilər. Zirvəyə sərbəst qalxmaq istəyən yeniyetmə isə mütləq 16 yaşını tamam etməlidir. Çünki həm təhlükə, həm qida rasionu 13 yaşdan aşağı uşaqların dağa dırmanmasına mane olur.- Qida rasionunuzu nələr təşkil edir?- Bura maksimum dərəcədə yüngül, bol kalorili, rahat hazırlanan qidalar daxildir. Adətən, özümüzlə konservlər, tez hazırlanan şorbalar və şokolad götürürük.- Səyahətlər zamanı vəhşi heyvanlarla qarşılaşmaq ehtimalı böyükdür. Onlardan qorunmaq üçün nə etmək lazımdır?- Dağlarda qarşılaşdığım vəhşi heyvanlardan ayıları, dağ keçilərini, canavarları sadalaya bilərəm. Bu heyvanlardan ən təhlükəlisi dağ keçisi və ayıdır. Çünki erkək dağ keçiləri özlərini müdafiə etmək üçün alpinistlərin üzərinə qaya parçaları buraxa bilirlər. Ayılar isə çox zaman balalarını qorumaq məqsədilə insanlara hücum edirlər.Ümumiyyətlə, heyvanlardan qorxmamaq lazımdır. Çünki onlar qorxunu hiss edirlər. Hər vəhşi heyvan insana hücum çəkmir. Çünki insan onlar üçün potensial yem deyil. Məsələn, ağzı açılmış konservi çadırda saxlamasaq, belə bir təhlükədən sovuşmaq mümkündür.- Şimal bölgəsinə tez-tez səyahət edirsiniz. Bunun hansısa bir səbəbi varmı?- Bəli, şimal bölgəsindəki zirvələrə qalxmağı çox sevirəm. Səbəb isə oradakı zirvələrin hündürlüyünun 4000 metrdən yüksək olmasıdır. Bu dağların çoxu Quba ərazisində yerləşir. Ən çox qalxdığımız isə Şahdağ yaylağı olur. Şahdağın ərazisi çox böyük və maraqlıdır.Burada bir məqamı da nəzərinizə çatdırım. Şahdağ yaylaqlarına çobanlar qoyun sürüləri çıxarırlar. Biz zirvəyə qalxanda həmin yaylaqlarda çadırlar qurub sonra qalxırıq. Biz yuxarıda olanda çadırlarımız da çoban itlərinin "işğalına" məruz qalır. Bunun dəfələrlə şəhidi olmuşuq. Amma sübh tezdən dağ keçilərinin ehtiyatla düşüb su içməyini izləmək nəyə desən dəyər burada.- Yadınızda qalan ən maraqlı hadisə hansı olub?- Demək olar ki, hər səfərimdə maraqlı hadisələr baş verir. Amma ən yadda qalanı Kazbek dağına qalxdığımız zaman olub. Orada bir yer vardı, üstü qarla örtülü buz sahəsiydi. Buzlaq çatlarının üstündən keçəndə ekspedisiya yoldaşlarımızdan biri yıxılıb həmin çata düşdü. Yaxşı ki, qabaqcadan tədbirimizi görmüşdük. Bir-birimizə sığorta kəndiri ilə bağlı idik və yoldaşımızı sağ-salamat oradan çıxara bildik.Bir neçə dəfə uçquna düşmüşük. Bələdçimiz Firuz Dadaşovun təcrübəsi sayəsində sağ qalmağı bacarmışıq. Amma onu da qeyd edim ki, yenidən həyata gəlsəydim, yenə alpinist olardım. İnsan bir dəfə də olsun zirvə keyfi yaşamalıdır. Zirvələr sözün yaxşı mənasında bir azadlıq, səbir, hürriyyət xəstəliyidir.Eləcə də oxuyun:* Alpinist xanım: "İnsan kiməsə görə xəyallarından vaz keçəndə bir gün heçə çevrilir" - FOTO* Əsrik dərəsi "alpinist", pul, səlahiyyət və mədəniyyət axtarışında* Xınalıqda "Xarı-bülbül" lövhəsi ucaldıldı - FOTO* Alpinistlərin Ağrı dağına çıxmasına icazə veriləcək* Meyiti tapılmış alpinist xanımın dostu: "Yanındakı iki nəfər onu məndən qopardı"\n© Photo : Courtesy of Garib TagizadeAlpinist Qərib Tağızadə\n© Photo : Courtesy of Garib Tagizade\nBAKI, 24 oktyabr — Sputnik. Alpinist peşəsi maraqlı olduğu qədər təhlükəlidir. Həyatını riskə atıb hobbisinin arxasınca düşərək illərini zirvələrin fəthinə həsr edən Qərib Tağızadə 1989-cu ildə Bakının Binə qəsəbəsində dünyaya göz açıb. Neft-qaz sahəsində yüksəklik işlərində sənaye alpinizmində çalışır. Sputnik Azərbaycan-la söhbətində Qərib Tağızadə hər kəsə romantik görünən peşənin xırdalıqlarından bəhs edib.\n- Alpinizmlə nə vaxt və necə məşğul olmağa başladınız?\n- 2012-2013-cü illər idi. Bir gün dostum Nurlan Xudazarov dağlara gedirdi. Mənə ümumiyyətlə dağlara getmək, zirvələrə qalxmaq həmişə maraqlı olub. Həyatım boyu istəmişəm nələrisə kəşf edim. Və bu həvəs dostuma qoşulub onunla bu yolda addımlamağıma təkan verdi. İlk səfərimdən alpinizmi özümdə kəşf etdim.\n- Yaxşı alpinistin nəyə ehtiyacı var?\n- Alpinizm üçün bol vaxt, yaxşı maddiyyat, güclü sevgi və dözümlülük əsas şərtlərdəndir. Sadaladıqlarımdan biri olmadıqda bu işdə ya zəifləyirsən, ya da heç məşğul ola bilmirsən. Çünki alpinizm çox təhlükəlidir. Bəzi dağlarda həyati risk yüksək olur və zirvəyə qalxdıqca ölüm faizlə ölçülür. Ümumiyyətlə, alpinizmdə çətinlikləri sadalamaqla bitmir. Ən dəhşətlisi də soyuqda, sərt hava şəraitində, çətin relyefdə, qar və dağ uçqunlarında hər an ölümlə üzbəüz qalmaqdır. Bunu ancaq yaşayan bilir. Sözlə ifadə etmək çox çətindir.\nAlpinist Qərib Tağızadə\n- Hansı zirvələri fəth etmək şansınız olub?\n- Azərbaycanda bir çox zirvələrdə olmuşam. Böyük Qafqaz dağlarından Bazardüzü, Şahdağ, Çingiz, Gənclik, Heydər Əliyev, Atatürk, Qızılqaya zirvələrinə qalxmışam. Hündürlüyü 4191 metr olan Tufandağdan sonra Qafqazın ən böyük zirvələrindən olan Kazbek dağına (5054 m) çox çətin də olsa, qalxmağı bacardım. Bundan başqa, Qafqazın ən çətin zirvələrindən biri olan Uşbaya qalxmağa cəhd etdim. Bu zirvə Gürcüstanın Svaneti bölgəsi ilə Rusiyanın Kabardin-Balkar bölgəsinin cənub hissəsində yerləşir. Çox gözəl bir zirvədir. İnsan qalxdıqca gözəllikdən həzz alır. Təəssüf ki, o zirvəyə qalxa bilmədim, amma çox böyük təcrübə yığdım.\nAvropanın və Böyük Qafqazın ən uca, dünyanın isə onuncu yüksək zirvəsi olan Elbrusu (5642 m) iki dəfə fəth etmək mənə nəsib olub. Bu, mənim üçün həm maraqlı, həm də qürurverici oldu. Çünki orada üçrəngli şanlı bayrağımızı dalğalandırmaq nəsib oldu. Onu da qeyd edim ki, Elbrus həyatımda qalxdığım ən yüksək zirvə olub. Bundan başqa, İranın Dəmavənd və Savalan dağına iki dəfə qalxdığım olub. Nəzərinizə çatdırım ki, Savalan dağında möhtəşəm bir göl var və bu, həyatımda gördüyüm ən gözəl göldür.\n- Alpinizmə başlayanda valideynləriniz etiraz etdilərmi?\n- Mən səyahətlərə başlayanda, sözsüz ki, valideynlərim çox narahat olurdular və bu gün də olurlar. Elə vaxt olur ki, günlərlə mənə zəng çatmır və xəbər ala bilmirlər. Həm də bilirlər ki, bu yola çıxan zaman hər şey ola bilər. Amma təzyiq heç vaxt olmayıb. Hər zaman maddi-mənəvi arxamda dayanıblar.\n- Yaş həddi varmı? Neçə yaşından başlamaq olur alpinizmə?\n- Maksimum yaş həddi yoxdur, amma minimum var. On üç yaşdan, o da valideynlə birlikdə başlamaq olar. Yəni valideynlərdən birinin nəzarəti altında uşaq dağa dırmana bilər. Zirvəyə sərbəst qalxmaq istəyən yeniyetmə isə mütləq 16 yaşını tamam etməlidir. Çünki həm təhlükə, həm qida rasionu 13 yaşdan aşağı uşaqların dağa dırmanmasına mane olur.\n- Qida rasionunuzu nələr təşkil edir?\n- Bura maksimum dərəcədə yüngül, bol kalorili, rahat hazırlanan qidalar daxildir. Adətən, özümüzlə konservlər, tez hazırlanan şorbalar və şokolad götürürük.\n- Səyahətlər zamanı vəhşi heyvanlarla qarşılaşmaq ehtimalı böyükdür. Onlardan qorunmaq üçün nə etmək lazımdır?\n- Dağlarda qarşılaşdığım vəhşi heyvanlardan ayıları, dağ keçilərini, canavarları sadalaya bilərəm. Bu heyvanlardan ən təhlükəlisi dağ keçisi və ayıdır. Çünki erkək dağ keçiləri özlərini müdafiə etmək üçün alpinistlərin üzərinə qaya parçaları buraxa bilirlər. Ayılar isə çox zaman balalarını qorumaq məqsədilə insanlara hücum edirlər.\nÜmumiyyətlə, heyvanlardan qorxmamaq lazımdır. Çünki onlar qorxunu hiss edirlər. Hər vəhşi heyvan insana hücum çəkmir. Çünki insan onlar üçün potensial yem deyil. Məsələn, ağzı açılmış konservi çadırda saxlamasaq, belə bir təhlükədən sovuşmaq mümkündür.\n- Şimal bölgəsinə tez-tez səyahət edirsiniz. Bunun hansısa bir səbəbi varmı?\n- Bəli, şimal bölgəsindəki zirvələrə qalxmağı çox sevirəm. Səbəb isə oradakı zirvələrin hündürlüyünun 4000 metrdən yüksək olmasıdır. Bu dağların çoxu Quba ərazisində yerləşir. Ən çox qalxdığımız isə Şahdağ yaylağı olur. Şahdağın ərazisi çox böyük və maraqlıdır.\nBurada bir məqamı da nəzərinizə çatdırım. Şahdağ yaylaqlarına çobanlar qoyun sürüləri çıxarırlar. Biz zirvəyə qalxanda həmin yaylaqlarda çadırlar qurub sonra qalxırıq. Biz yuxarıda olanda çadırlarımız da çoban itlərinin "işğalına" məruz qalır. Bunun dəfələrlə şəhidi olmuşuq. Amma sübh tezdən dağ keçilərinin ehtiyatla düşüb su içməyini izləmək nəyə desən dəyər burada.\n- Yadınızda qalan ən maraqlı hadisə hansı olub?\n- Demək olar ki, hər səfərimdə maraqlı hadisələr baş verir. Amma ən yadda qalanı Kazbek dağına qalxdığımız zaman olub. Orada bir yer vardı, üstü qarla örtülü buz sahəsiydi. Buzlaq çatlarının üstündən keçəndə ekspedisiya yoldaşlarımızdan biri yıxılıb həmin çata düşdü. Yaxşı ki, qabaqcadan tədbirimizi görmüşdük. Bir-birimizə sığorta kəndiri ilə bağlı idik və yoldaşımızı sağ-salamat oradan çıxara bildik.\nBir neçə dəfə uçquna düşmüşük. Bələdçimiz Firuz Dadaşovun təcrübəsi sayəsində sağ qalmağı bacarmışıq. Amma onu da qeyd edim ki, yenidən həyata gəlsəydim, yenə alpinist olardım. İnsan bir dəfə də olsun zirvə keyfi yaşamalıdır. Zirvələr sözün yaxşı mənasında bir azadlıq, səbir, hürriyyət xəstəliyidir.\n* Alpinist xanım: "İnsan kiməsə görə xəyallarından vaz keçəndə bir gün heçə çevrilir" - FOTO\n* Əsrik dərəsi "alpinist", pul, səlahiyyət və mədəniyyət axtarışında\n* Xınalıqda "Xarı-bülbül" lövhəsi ucaldıldı - FOTO\n* Alpinistlərin Ağrı dağına çıxmasına icazə veriləcək\n* Meyiti tapılmış alpinist xanımın dostu: "Yanındakı iki nəfər onu məndən qopardı"


Ermənistan dilənçi vəziyyətində - "İki sahil"\n03 iyul 2022 09:04 Bütün xəbərlər Haqqımızda Əlaqə\n26 aprel 2021 22:17\nDünyanı bürüyən COVID-19 pandemiyası təbii ki, iqtisadiyyatı zəif olan, maliyyə böhranı ilə tez-tez üzləşən ölkələrə daha çox təsir edir. İşğalçı siyasət yürüdən ermənistan hökuməti də pandemiyadan ən çox zərər çəkən ölkələrdən biridir. Eyni zamanda, 44 günlük müharibədə ağır məğlubiyyətlə üzləşən işğalçı ölkədə siyasi vəziyyətlə yanaşı iqtisadi durum da getdikcə dərinləşib.\nErmənistanın maliyyə naziri Atom Cancuqazyan bir neçə gün öncə yerli mətbuata verdiyi məlumatda bildirib ki, ölkənin dövlət borcu ümumi daxili məhsulda (ÜDM) müəyyən edilmiş 60 faiz həddini keçərək 63,5 faizə çatıb. Maliyyə nazirinin sözlərinə görə, dövlət büdcəsinin kəsiri 2020-ci ildə 334 milyard drama çataraq ÜDM-in 5,5 faizini təşkil edib. Halbuki 2020-ci il üçün dövlət büdcəsinin kəsiri 161 milyard dram və ya ÜDM-ni 2,3 faizi səviyyəsində planlaşdırılmışdı. A.Cancuqazyan onu da əlavə edib ki, dövlət xəzinəsinin gəlirləri 1 trilyon 560 milyard 655 milyon dram, xərcləri 1 trilyon 894 milyard 647 milyon dram, kəsiri isə 333 milyon 991 min dram təşkil edib.\nGöründüyü kimi, pandemiyaya qarşı normal müqavimət göstərə bilməyən bu ölkə indi də müharibə vasitəsilə özünün fəlakətini yaxınlaşdırır. Özünün aqressor mahiyyətini gizlətməyən, özgə torpaqlarına göz dikən, istila ilə məşğul olan Ermənistanın Azərbaycana qarşı iddiaları ona cox baha başa gəlir. Beynəlxalq ekspertlərin hesablamalarına görə 27 sentyabrdan başlayan hərbi əməliyyat nəticəsində Ermənistana dəyən zərərin miqdarı 1,5 mlrd ABŞ dolları həcmində qiymətləndirilir. Onsuz da ağır olan iqtisadi vəziyyət bu ölkədə günbəgün daha da ağırlaşır, kasıbçılıqdan insanların vəziyyəti olduqca gərginləşir. Müharibədə gündəlik itkiləri 150 milyon ABŞ dolları həcmində qiymətləndirilən Ermənistanın bu vəziyyətə dözə bilməsi qeyri real görünür. Digər bir tərəfdən isə müharibə nəticəsində ölkə iqtisadiyyatının xarici asılılığı güclənir, xarici borcların səviyyəsi katastrofik artmaqda davam edir. Hazırda iqtisadiyyatın bərbad hala düşməsi səbəbindən dövlət büdcəsinin icrası böyük şübhə altındadır.\nBeynəlxalq ekspertlərin qənaətinə görə, adambaşına düşən ÜDM, büdcə xərcləri, orta aylıq əmək haqqı və pensiya məbləği gözə çarpacaq dərəcədə aşağı düşəcək, milli valyuta həm ABŞ dollarına nisbətən, həm də AVRO-ya nisbətən xeyli ucuzlaşacaq. İllik inflyasiya faizi yüksələcək, istehlak mallarının və xidmətlərin qiymətlərinin artırılmasına gətirib çıxardacaq və ölkədə dəhşətli sosial böhran yaşanacaqdır. Donor tapmaq üçün “üzdəniraq” Ermənistan hökuməti yenə də Dünya Bankı, Beynəlxalq Valyuta Fondu kimi maliyyə qurumları ilə yanaşı “böyük qardaş” dediyi öklələrə də “əl açaraq” imdad diləyəcək.


Sərhədləri biləikdə aşaq layihəsi başa çatdı » AzBaku.org Sərhədləri biləikdə aşaq layihəsi başa çatdı » AzBaku.org\nOxunub: 101 - 23-11-2019, 06:47\nSərhədləri biləikdə aşaq layihəsi başa çatdı\nAzərbaycan Respublikası Gencler Fondunun maliyyə dəstəyi ilə 12-ci qrant musabiqesinin qalibi olmuş "Əlilliyi olan uşaq və gənclərin idmana inteqrasiyası İB-nin "Sərhədləri Birlikdə Aşaq layihəsinə yekun vuruldu.\nLayihə 3 ay, Düşərgə və turdan ibarət idi. Layihədə fiziki məhdudiyyətli uşaq və gənclər iştrak etdilər. Xaçmaz rayonu Nabran qəsəbəsində yerləşən istirahət mərkəzində 3 günlük düşərgəmiz təşkil olundu, duşərgədə 30 nəfər iştrak etdilər.Uşaqlar uçun meşə, dəniz, gəzintisi, əyləncəli oyunlar, səhər giminastikası, maraqlı oyunlar təşkil olundu.Uşaqlar gün ərzində 3 defe qidalanır, axşamlar isə söhbət edərək çay kofe süfrəsi təşkil olunurdu. Bu duşərgə uşaqların çox xoşuna gəlib, onlar bir birləri ilə dostlaşıb, tenis, blyard, və muxtəlif oyunlar oynuyurdular.\nİsmayilli rayonunda təşkil olunan tur da isə ıctimai birliyimizin digər üzvləri iştrak etdiler. Bu uşaqlara istirahet merkezinde yerləşən heyvanxanada yaşayan heyvanlara baxaraq taniş oldular. Sonra isə meşə gəzintisi və maraqlı əyləncəli oyun keçirırək istirahet etdiler.\nLayihə rəhbəri Aynur Məmmədova bildirdi ki, Belə layihələrin davamlı olması, uşaqlarin dunya görüşün artmasına, gözəl təbiətli rayonlarmızla tanış olmasına və təbiət qoynunda istirahət etmələrinə gözəl təsir edir.\nGündəm\t20-04-2018, 07:29\t0\nCənub bölgəsində 3 qəzada 10 nəfər dünyasın dəyişib – Hikmət Qafarov DYP inspektorına 1500 manat aylıq ödəniş yığmaqdadır…\nGündəm\t22-01-2019, 16:16\t0


Quru yataqların birində "PSA" layihəsi çərçivəsində 20 quyu qazmaq planlaşdırılır\nQuru yataqların birində "PSA" layihəsi çərçivəsində 20 quyu qazmaq planlaşdırılır\nEnergetika 23 May 2008 11:20 (UTC+04:00)\nAzərbaycan, Bakı, 23 may / Trend , müxbir S.Əliyev/ "Apsheron Operating LTD" əməliyyat Şirkəti "Hövsan-Zığ" müqavilə sahəsində 20 quyu qazmaq niyyətindədir. Bu haqda Azərbaycan Dövlət Neft Şirkətindən bildirilib.\nBu ilin oktyabrında "Hövsan-Zığ" müqavilə sahəsində neft hasilatına başlanacaq. Ötən il ərzində şirkət 17 min ton neft hasil edib.\nÖtən ilin noyabrında Rusiyanın "RussNeft Absheron Investments Limited" şirkəti müqavilənin qüvvəyə minməsi ilə əlaqədar Zığ və Hövsan yataqlarının daxil olduğu blokun reabilitasiyası, işlənməsi və hasilatının bölüşdürülməsi üzrə saziş çərçivəsində Azərbaycan Dövlət Neft Fonduna $2 mln. bonus ödəyib.\n2006-cı ilin noyabrında Rusiyanın "RussNeft"i Azərbaycan Dövlət Neft Şirkətilə "Hövsan-Zığ" yataqlarının işlənməsi və reabilitasiyası üzrə "PSA" tipli müqavilə imzalayıb. ARDNŞ-a müqavilə əsasında 25 faiz, "RussNeft"ə 75 faiz iştirak hissəsi düşüb. Müqaviləyə görə, şirkət iki ildən sonra "Hövsan-Zığ" yataqlarında neft hasilatını 1,5 dəfə artırmalıdır.\n"Zığ" yatağının müqavilə sahəsi 65 kv.km təşkil edir. Hasil olunan neft qalıq ehtiyatları 12 mln. ton təşkil edir. Yataq 1932-ci ildə kəşf edilib. Sözügedən sahədə 234 quyu mövcuddur. Bunlardan 168-i müxtəlif vaxtlarda istismara verilib. "Hövsan" yatağı 1948-ci ildə kəşf edilib. Hasilat 19 quyuda aparılır.


Qaraciyər elastoqrafiyası nə zaman aparılmalıdır? – HB Güven Klinik – Sağlam gələcək bizimlə gələcək!\nQaraciyər elastoqrafiyası əsasən hepatit virusu olan xəstələrdə, şəkərli diabet xəstələrində, artıq çəkili obez xəstələrdə, mütəmadi olaraq energetik içkilərdən, alkoqollu içkilərdən istifadə edən pasiyentlərə məsləhət görərdim.\nBu müayinə tam zərərsiz olduğu üçün yeni doğulmuş uşaqdan yaşlı insana qədər hər bir kəsdə aparılması mümkündür. Müayinə tam ağrısız, kəsiksiz aparılır. Heç bir yan təsiri (fəsadı) olmur.\nBu müayinənin əsas məqsədi nə üçündür? Qaraciyərdə fibrozu erkən aşkar etmək üçündür. Erkən aşkar edilmiş fibroz qaraciyər sirrozunun qarşısını almağa bizə imkan verir.\nBundan əlavə olaraq bu müayinə sirroz xəstələrində qaraciyər müalicə olunduğu müddətdə dinamik olaraq aparılır və müalicənin pasiyentə nə qədər xeyirli olmasını əldə edirik.\nBildiyimiz kimi bu müayinə sağ qabırğa arası nahiyədə, segment 7-8 arası nahiyyədə 10-15 ölçü vahidi götürülür, toparlanır, ümumi qaraciyərin vəziyyəti haqqında, fibrozu haqqında məlumat verilir. Bu da müalicənin nə qədər effektli olduğunu bizə göstərmiş olur.


Qadını zorladılar, döydülər, binadan atdılar, sonra... - İki rusdan Bakıda DƏHŞƏTLİ HƏRƏKƏT\n15 Noyabr 2017 12:37\nBakıda qadını öldürməkdə təqsirləndirilən Dimitriy Razumniy və Samir Zenyukovun cinayət işi üzrə məhkəmə prosesi başlayıb. Bu gün Bakı Ağır Cinayətlər Məhkəməsində hakim Ramella Allahverdiyevanın sədrliyi ilə baş tutan prosesdə təqsirləndirilən şəxsin anket məlumatları dəqiqləşdirilib. Daha sonra dövlət ittihamçısı işlə tanış olmadığı üçün vaxt istəyib. Bu səbəbdən növbəti proses noyabrım 22-də davam edəcək.\nİttihama görə, qətl hadisəsi bu il aprelin 30-da Səbail rayonu, Neftçilər prospektində yerləşən mənzildə baş verib. Həmin mənzildə Rusiya vətəndaşı Samir Zenyukov tanışı Dmitriy Razummıy ilə birgə yaşayıb. Onlar qadın tanışları 1971-ci il təvəllüdlü Yelena Sandrandinova yaşadıqları mənzilə gətiriblər. Yeyib içmək məclisdən Samir Zenyukov Yelena ilə cinsi münasibətdə olmaq istəyib. Bu zaman qadın buna etiraz edib və evin dəhlizinə çıxıb. Samir Zenyukov da Yelenanın arxasıyca dəhlizə çıxaraq onun baş və bədən hissələrinə yumruq, təpik zərbələri vurub.\nDmitriy Razummıy da dostu Samirə kömək edərək qadını döyüblər. Sonra onlar qadını soyunduraraq divana uzadıblar və orada qadına qarşı seksual xarakterli hərəkətlər ediblər. Bu zaman qadın özündən gedib. Samir Zenyukov Yelenaya seksual xarakterli hərəkətlər edərək yatıb. Gecə saat 4 radələrində Samir yenidən yuxudan oyanaraq Yelena ilə cinsi münasibətdə olmaq istəyib. Bu zaman o, qadının öldüyünü bilib. O, dostu ilə birlikdə qadının paltarlarını əyninə geyindirək Yelenanın cansız bədəninin evdən çölə çıxardıblar. Onlar qadının Qız Qalasının yaxınlığında həyətdə bir küncə qoyublar. Daha sonra məhəllə sakinləri tərəfindən Yelena Sandrandinovanın meyitini aşkarlanıb. Polis əməkdaşlarının əməliyyat-axtarış tədbirləri nəticəsində Samir Zenyukov və Dmitriy Razummıy həbs edilib. Məlum olub ki, onlar sərxoş ikən Sandrandinovanı ölənə qədər döyüblər, onun qabırğasını qırıblar və küt alətlə dəfələrlə başına vurublar. Sonra qatillər meyitdən canlarını qurtarmaq üçün onu ikinci mərtəbədən tullayıblar. Bunun ardından qətlin iştirakçıları "vurmağı" davam etdiriblər və yatıblar.\nSamir Zenyukov və Dmitriy Razummıy Cinayət Məcəlləsinin 120.1-ci (qəsdən adam öldürmə), 120.2.1-ci (bir qrup şəxs tərəfindən adam öldürmə), 120.2.4-cü (xüsusi amansızlıqla adam öldürmə), 120.2.6-cı (zorlama ilə adam öldürmə), 120.2.9-cu (kömksiz vəziyyət adam öldürmə), 29.149.2.1-ci (bir qrup şəxslə zorlamaya cəhd), 29.149.2.4-cü (xüsusi amansızlıqla zorlamaya cəhd), 150.1-ci (sexsual xarakterli hərəkət törətmək), 150.2.4-cü (xüsusi amansızlıqla seksual xarakterli hərəkət) maddələri ilə ittiham edilir. Onu da qeyd edək ki, həm təqsirləndirilən şəxslər həm də ölən şəxs "bomj" həyatı yaşayıb. Publika.az\n23 Oktyabr 19:10 128\n23 Oktyabr 19:03 90\n23 Oktyabr 19:00 89\n23 Oktyabr 18:53 127\n23 Oktyabr 18:42 100\n23 Oktyabr 18:39 91\n23 Oktyabr 18:36 92\n23 Oktyabr 17:25 156\n23 Oktyabr 13:21 118\n23 Oktyabr 12:45 131\n23 Oktyabr 12:20 137\n23 Oktyabr 11:59 140


"Oyunun "Dalğa Arena"da keçirilməsi "Partizani"nin xeyrinədir" » Sportnet.az\n"Oyunun "Dalğa Arena"da keçirilməsi "Partizani"nin xeyrinədir"\nTarix: 13-07-2019, 14:40 Baxış sayı: 158 > Bölmə: Futbol / Çempionlar Liqası / Müsahibə\n“Qarabağ”ın sabiq müdafiəçisi Admir Teli Albaniyanın “Panorama Sport” nəşrinə geniş müsahibə verib. Sportnet.az xəbər verir ki, 2009 - 2015-ci illərdə Ağdam klubunun formasını geyinən albaniyalı veteran futbolçu həm Tiranada Qurban Qurbanovla görüşündən danışıb, həm də Çempionlar Liqasının I təsnifat mərhələsində keçirilən “Partizani” – “Qarabağ” oyununu dəyərləndirib.\n- “Partizani” – “Qarabağ” oyunu sizdə necə təəssürat oyatdı: Sizcə, hesab ədalətli oldu?\n- Oyunu böyük maraqla izlədim. Düşünürəm ki, yaxşı oyun oldu. Son dəqiqələrdə hər iki komanda açıq futbol nümayiş etdirdi. Qurban Qurbanovun oyun üslubunu yaxşı bilirəm. Ona görə də matçdan əvvəl “Qarabağ”ın topa daha çox nəzarət edəcəyini təxmin etmişdim. Diər tərəfdən, “Partizani”dən daha inamlı oyun gözləyirdim. Hesab edirəm ki, komanda özünə daha çox inanmalıdır.\n- Oyundan öncə Qurban Qurbanovla danışmışdınız?\n- Hə, boş vaxtım olduğu üçün baş məşqçi ilə görüşüb söhbət etdim. Mənim onunla hələ də yaxşı münasibətlərim var. Bu isə normaldır. Çünki onunla 7 il birlikdə çalışmışam. Hələ də hörmətini saxlayıram.\n- Yəqin ki, sizdən “Partizani” haqda soruşdu. Ona komanda haqda bilmədiyi hansısa məlumatı verdiniz?\n- Açığı, Qurbanovla “Partizani” haqda danışmadım. Çünki özü də heç nə soruşmadı. Bilirsiniz, Qurban Qurbanovun əla köməkçiləri var. Onu “Partizani” ilə bağlı ətraflı məlumatlandırmışdılar. Heç Qurbanov özü də məmin ona hansısa məlumat verəcəyimi gözləmirdi.\n- İlk oyundan sonra “Partizani”nin şanslarını necə dəyərləndirirsiniz?\n- “Partizani”nin mərhələni keçməsi çətin görünür. Çünki “Qarabağ” Bakıda daha yaxşı oynayır. Onların ilk oyunda bir neçə ciddi itkiləri var idi. Cavab matçında iki əsas oyunçusu meydanda olacaq. Düşünürəm ki, bu amil oyunu “Partizani” üçün oyunu çətinləşdirəcək. Ancaq o demək deyil ki, “qırmızılar”ın şansı yoxdur.\n- “Partizani” mərhələni keçmək üçün Bakıda nə etməlidir?\n- Daha çox inanmalı və “Qarabağ”ın səhvlərindən maksimum yararlanmalıdır. Ən azı Tiranadakı kimi oynamalıdır. 90 dəqiqəmüdafiədə oturub, rəqibi meydanın özünə aid hissəsində qarşılamaq lazım deyil. Belədə işləri çox çətin olacaq.\n- “Qarabağ”ın ev oyunlarında əsas üstünlüyü nədir?\n- “Qarabağ” 1-2 futbolçudan asılı komanda deyil. Onların gücü komanda oyunundadır. Son illərdə qazanılan uğurlar məhz bununla bağlıdır. Ən böyük amil isə baş məşqçidir. Bütün bunlar onun işidir. Bu komandada oynayan hər bir futbolçu meydanda ancaq onun verdiyi tapşırıqları yerinə yetirir.\n- “Partizani”nin nəhəng Bakı Olimpiya Stadionunda deyil, kiçiktutumlu “Dalğa Arena”da oynaması, sizcə, müsbət,yoxsa mənfi haldır?\n- Məncə, bu, “Partizani”nin xeyirinədir (Qol.az).


Rayonlara gediş-gəliş dayandırılır? - AÇIQLAMA » www.AVROMEDIA.az\nTarix: 17-03-2021, 21:48\nBaxılıb: 3 660\nRayonlara gediş-gəliş dayandırılır? - AÇIQLAMA\nAvromedia.az xəbər verir ki, bu fikirləri Almaniya-Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru, azərbaycanlı alim Nuran Abdullayev deyib.\n“Bugünkü saylar onu deməyə əsas verir ki, yeni ştamm artıq Azərbaycanda da var və bu, yeni strategiyaların seçilməsinə zəmin yaradır. Saylar çoxalarsa maksimum şəkildə bunun qarşısını almaq üçün insanların bir-biri ilə canlı ünsiyyətləri, eləcə də qapalı şəraitdə görüşləri, ailələrarası görüşlər, Novruz bayramı ərəfəsində qonaq getmələr, şəhərlərarası gediş-gəliş minimuma endirilməlidir ki, virus ətrafa yayılmasın. Bundan başqa, müasir elmin dediyi kimi karantin və izolyasiya tədbirlərinə də xüsusi dəyişikliklər edilməlidir və virusun yayılmağa başladığı bütün klasterlər nəzarətə götürülməlidir ki, görüləcək tədbirlər effektli olsun, əks halda görülən tədbirlərlə virusun yayılmasının qarşısı lazımı səviyyədə alınmaya bilər” – deyə mütəxəssis fikirlərinə əlavə edib./Report


Nəşr edilib 16.01.2021 22:45\nDüşmənə qarşı yeni tədqiqatlar, məlum olmayan həqiqətlər-tanınmış politoloq Rövşən Novruzoğlunun bitirdiyi yeni maraqlı və dəyərli tədqiqatlar haqqında...\nMüəllif sonuncu iki kitabı haqqında araz.az-a danışdı: “l Xanımın Missiyası” (“Mehriban Ana”) və “Azərbaycan Prezidenti Millətini Genetik Ölümdən Necə Xilas Etdi?” adlanan kitablarda Azərbycan prezidenti İlham Əliyevin və Azərbaycanın birinci xanımı l Vitse-prezident Mehriban xanım Əliyevanın dövləti və milli maraqlarımız naminə birgə fəaliyyətindən bəhs olunur.\n1.Müharibə qurtardı. Dünya bu dəfə yeni strategiya ilə tanış oldu: Düşməni məğlub edən, onu hər cür zəlil qoyan, tarixdə ilk dəfə diqqəti cəlb edən “Ailə Strategiyası” ilə. Tanınmış siyasətçi Rövşən Novruzoğlu Azərbaycanın l Xanımı müharibədə ölkə başçısının həmişə yanında olan və mənəvi qələbələrin təminatçısı, ölkənin l Vitse-prezidenti Mehriban xanım Əliyeva ilə bağlı “l Xanımın Missiyası” (“Mehriban Ana”) kitabını bitirib. Hissə-hissə ölkə mətbuatında dərc olunan kitab böyük rezonansa səbəb oldu.\nQeyd: Müəllif hörmət və izzət sahiblərindən xahiş edir ki, həmin kitabın kütləvi nəşrində iştirak etsinlər. Bu kitab həm də düşmənə öldürücü zərbədir.\n2.Müəllifin ikinci kitabı belə adlanır: “Azərbaycan Prezidenti Millətini Genetik Ölümdən Necə Xilas Etdi?”.\nİşğal olunmuş ərazilərimiz 28 ildən sonra düşməndən azad olundu... Bu dünya tarixində 5-ci belə hadisədir. 28 ildən sonra bir daha məlum oldu ki, millətimizin qəsdinə duran, bizi genetik cəhətdən qırıb, məhv etmək üçün “16 qanlı strategiya” hazırlayan, nəsillərimizi tarixdən silmək üçün hər şeyini girov qoyan ermənilər və onların havadarları həm fiziki, həm mənəvi–psixoloji, həm əxlaqi və həm də hərb strateji mənada məğlub oldular...Pentaqonun (ABŞ) kəşfiyyat araşdırmalarına görə ötən əsrdə 83 millət de-fakto yer üzündən silinib. Eyni zamanda digər məlumata görə 2025-ci ilə qədər yer üzündən silinəcək millət Azərbaycan olmalı idi. Bu baş tutmadı,..səbəb cənab İlham Əliyevin dəmir strategiyası oldu.\nTanınmış tədqiqatçı, topladığı fakt və sənədlərlə ermənilərə qənim kəsilmiş professor Rövşən Novruzoğlu “Azərbaycan Prezidenti Millətini Genetik Ölümdən Necə Xilas Etdi?” kitabını da bitirib.\n(Baş verən faciələrin, iqtisadi, ictimai–siyasi, ekoloji, politoloji Akademik təhlil)


Xirdalanda 2 otaga duzelme menzil satilir - BizimEmlak.Az\nÜmumi 41 kv 1-in 2- yə pirdelka EURO təmirli dir. Mənzilin təmirində yüksək keyfiyyətli materiallardan istifadə olunub. Bahalı qapı pencərələr qoyulub. Hamam aksesuarları,duş kabinası yerləşdirilib. Bina kamunal xidmətlərlə o cümlədən QAZ və KUPÇA ilə təmin olunub. Bina12 mərtəbəlidir,mənzil binanın 4-cü mərtəbəsində yerləşir. İlkin ödəniş 15000 zn 230müddətində ayda cəmi 402 azn ödəməklə mənzilə sahib ola bilərsiniz.İlkin ödəniş çox ödənildikdə aylıq ödəniş və faiz aşağı olur.Komplekse yaxın uşaq baxçası,məktəb,marketlər,var.Bir sözlə sakinlərin rahatlığını təmin edən hər bir şərait mövcuddur. Əlavə məlumat üçün qeyd olunan nömrələrlə əlaqə saxlayın...